U okviru programske saradnje s UNICEF predstavništvom u Crnoj Gori pokrenuta je postojeća platforma zbog novonastale situacije izazvane pandemijom koronavirusa i započete su aktivnosti pružanja podrške djeci i odraslim osobama s invaliditetom i njihovim porodicama, uključujući i djecu i mlade, korisnike usluga postojećih servisa. Osnovni cilj je da se povećaju mogućnosti na otpornost od COVID-19 među djecom i omladinom s invaliditetom i njihovim porodicama kroz volonterske aktivnosti, psihosocijalnu i pravnu podršku, uključujući i online pravne konsultacije.\nAktivnosti podrške u zajednici su usmjerene, prije svega, na informisanje i lični razvoj, kao i povećanje nivoa svijesti opšte javnosti o važnosti podrške za OSI u prevazilaženju COVID-19 pandemije. Takođe, aktivnosti uključuju umrežavanje s drugim institucijama i organizacijama koje se bave djecom i odraslim OSI, odnosno svim zainteresovanim subjektima.\nNaime, aktivnosti pravnih i psihosocijalnih savjeta, i pravnog zastupanja, kada je to potrebno i svrsishodno, pružaju se na postojećim platformama: poziv, poruka, čat, video poziv, dok će se aktivnosti ličnog razvoja i informisanja, sprovoditi putem različitih materijala koji će biti dostupni na platformi, uključujući i različite onlajn edukacije, ali i kroz neposredan rad stručnog kadra, kroz onlajn metode i mehanizme.\nUMHCG realizuje i projekat Mladi za Stvarnu Inkluziju uz finansijsku podršku Uprave za sport i mlade posredstvom Konkursa u oblasti društvene brige o mladima. U okviru pomenutog projekta sprovedeno je mini istraživanje o potrebama mladih s invaliditetom od 15 do 30 godina u njihovim lokalnim zajednicama, o preprekama s kojima se suočavaju i mogućim rješenjima ovih izazova, uključujući i dostupnost i pristupačnost postojećih servisa i aktivnosti koje se organizuju u njihovim zajednicama: školama, omladinskim centrima i klubovima, od strane lokalnih samouprava i drugih subjekata. Osim podataka o stepenu obrazovanja i trenutnom zanimanju, pitanja su se odnosila na zaposlenje, te prepreke s kojima se mladi s invaliditetom suočavaju u svakodnevnom životu zajednice, zatim o uticaju COVID-19.\nBilo je riječi o društvenom životu i učešću u zajednici, sadržajima koje se nude, uključujući i one u omladinskim centrima/klubovima, te potrebama i predlozima mladih s invaliditetom o aktivnostima koje bi trebalo sprovesti i ocjeni nadležnosti za te aktivnosti. Upitnik je popunjen od strane 50 mladih s invaliditetom u 14 gradova Crne Gore, od čega je obuhvaćeno šest gradova na sjeveru. Takođe je izrađen i video poziv za mlade s invaliditetom s informacijama kako i na koji način da se priključe Mreži volontera i postanu njeni članovi ili korisnici. U aprilu 2021. održan je i Trening za umrežavanje mladih i vršnjačku podršku koji je prethodio daljem širenju Mreže volontera i učlanjenju novih volontera/ki.\nZainteresovani korisnici i volonteri UMHCG mogu kontaktirati putem čat opcije, koja se nalazi u donjem lijevom uglu (ikonica vidljiva na svim uređajima: kompjuter, tablet, mobilni telefon). U okviru čata postoji i mogućnost zahtjeva za video pozivom od strane zaposlenih u UMHCG (u slučaju da su korisnici zainteresovani za ovaj vid komunikacije potrebno je da to naglase u poruci na čatu).\nOsim na ovaj način možete nas kontaktirati i putem telefona na 069385981 (uključujući Viber).


LSV | Evropska Srbija se ne gradi sa antievropskim političarima\nNovi Sad, 02. decembar 2019 - Liga socijaldemokrata Vojvodine sa čuđenjem je primila informaciju da će se predstavnici Evropskog parlamenta Vladimir Bilčik i Manfred Veber sastati danas samo sa predstavnicima Saveza za Srbiju i Pokreta slobodnih građana, a ne i sa ostalim opozicionim strankama.\nKrajnje je nelogično da se evropski parlamentarci odlučuju na susrete sa političkim strankama koje se protive evropskim vrednostima i neguju bliske odnose sa zvaničnim Kremljom i njegovim bezbednosnim službama.\nLiga socijaldemokrata Vojvodina podseća da je od početka procesa razgovora o izbornim uslovima zauzimala konstruktivnu ulogu i pokušavala da svojom predlozima unapredi izborni proces.\nTim više čudi odluka predstavnika Evropskog parlamenta da se sastanu sa promoterima politike Dimitrija Ljotića, vođe fašističkog pokreta u Srbiji u toku Drugog svetskog rata.\nNažalost, jasno je da će se podrška proruskom populizmu, ksenofobiji i nacionalizmu vratiti kao bumerang samoj Evropi.\nNadamo se da je ovo samo prolazna neopreznost Bilčika i Vebera i da će već posle današnjeg sastanka shvatiti da se Evropska Srbija ne može graditi sa antievropskim političarima.


sankcije - 1\nVAŠINGTON - Amerika je danas uvela nove sankcije Iranu koje su usmjeren na naftni sektor Islamske Republike, uključujući Ministarstvo za naftu te zemlje.\n23. 10. 2020 08:28\nEvropska unija uvela je sankcije šefu ruske vojne obavještajne službe (GRU) Igoru Kostjukovu i još nekim ruskim državljanima optuženim za hakerski napad na njemački parlament 2015. godine, u kojem su ukradeni mejlovi kancelarke Angele Merkel.\nEU uvela sankcije nekolicini zvaničnika, ali ne i Lukašenku\n02. 10. 2020 17:07\nEvropska unija je uvela sankcije ministru unutrašnjih poslova Bjelorusije Juriju Karaevu i direktoru Izborne komisije Lisiji Mihalovnoj Jermošini, ali su izuzeli predsjednika Aleksandra Lukašenka, objavljeno je danas u Službenom glasniku EU.\n20. 09. 2020 20:17\nVAŠINGTON - SAD će sutra uvesti sankcije za više od 20 osobe i entiteta koji su uključeni u iranski nuklearni, raketni i program konvencionalnog naoružanja, rekao je neimenovani američki zvaničnik.\nLavrov: Odgovorićemo na eventualne nove sankcije Zapada\n12. 09. 2020 17:11\nMOSKVA - Moskva će odgovoriti na eventualne nove sankcije Zapada, poručio je šef ruske diplomatije Sergej Lavrov.\nMKS osuđuje američke sankcije\n02. 09. 2020 22:46\nNJUJORK - Međunarodni krivični sud (MKS)) osudio je danas nove američke sankcije koje prijete da naruše zajedničku borbu protiv imuniteta za masovne ratne zločine, rekao je danas zvaničnik tog suda O'Gon Kvon.


Obama: SAD se suočavaju sa velikim ekonomskim izazovima\nNovoizabrani predsjednik Barak Obama sastao se na Kapitol Hilu sa predsjedavajućom predstavničkog doma Nensi Pelosi, samo dvije nedjelje uoči inauguracije.\nObama i Pelosi razgovarali su o usvajanju novog paketa stimulativnih mjera, kako bi se spriječilo dalje pogoršanje ekonomske situacije.\n"Pred nama su ogromni ekonomski izazovi. Krajem nedjelje očekuje nas otrežnjavajući izvještaj o nezaposlenosti. Predsjednica predstavničkog doma i njeno osoblje bili su od velike pomoći tokom saradnje sa našim timom u izradi plana za ekonomski oporavak koji će omogućiti ljudima da ponovo rade", kazao je Obama.\nPelosi je naglasila važnost usvajanja novog zakonskog prijedloga, koji će, kako je navela, poboljšati životni standard Amerikanaca.\n"Novi sastav Kongresa sjutra će položiti zakletvu. Odmah ćemo razmotriti određene inicijative, od kojih ste neke vi već naveli, kako bi riješili problem s kojima se suočava američki narod. I za dvije nedjelje biće inaugurisan novi predsjednik Sjedinjenih Država", istakla je Nensi Pelosi.\nTim novoizabranog predsjednika predlaže plan vrijedan između 675 i 775 milijardi dolara, kojim je, između ostalog, predviđeno otvaranje 3 miliona novih radnih mjesta, poreske olakšice za kompanije i srednju klasu u naredne dvije godine, kao i ulaganje u infrastrukturu, energiju, obrazovanje i zdravstvenu zaštitu. Pojedini republikanski zakonodavci su međutim već izrazili zabrinutost zbog mogućih troškova.\n"Riječ je o ogromnim troškovima, koji bi mogli da budu bizu billion dolara. Da li želimo da to uradimo bez svjedočenja na Kongresu i stavova republikanskih senatora", upitao je lider republikanske manjine u Senatu Mič Mekonel.\nMeđu brojnim izazovima, s kojima se budući predsjednik suočava je i odluka guvernera Nju Meksika, Bila Ričardsona, da odustane od položaja sekretara za trgovinu, zbog istrage u vezi sa dodjeljivanjem unosnog ugovora kompaniji na čijem čelu je jedan od glavnih donatora Ričardsonove kampanje.\n"Obamin tim i Ričardson se nadaju da će u određenom trenutku, guverner Nju Meksika moći da se vrati u administraciju, ali znaju da se prvo mora riješti ova situacija u vezi sa istragom. Oni još nemaju drugog kandidata za sekretara za trgovinu", ističe analitičar Džordž Stefanopulos.\nObama će se, nakon današnjih razgovora sa demokratskim i republikanskim liderima na Kapitol Hilu, sastati sa svojim ekonomskim timom, prije nego što u četvrtak bude održao govor o trenutnoj ekonomskoj situaciji.


Gusle: epska tradicija Srbije - Objavljen 4. servisni vodič WMAS - VESTI\nGusle: epska tradicija Srbije\nObjavljena je četvrta publikacija u ediciji servisnih vodiča World Music asocijacije Srbije koji su prevashodno namenjeni inostranoj kulturnoj javnosti. Ovoga puta tema su GUSLE, a naš novi vodič nosi naziv Gusle: epska tradicija Srbije.\nGusle: The Epic Tradition of Serbia, naslovna strana\nTokom poslednjih osam meseci opšteg nespokojstva, kada su umetnost i kultura skrajnute iz javnog života kao nikada pre, svako koncertno dešavanje, promocija novog albuma i slične kreacije poprimaju poseban značaj i pružaju ohrabrenje poput svetla na kraju tunela.\nUpravo objavljena publikacija Gusle: epska tradicija Srbije / Gusle: The Epic Tradition of Serbia u izdanju World Music asocijacije Srbije, realizovana je tokom prethodnih meseci pod tim otežavajućim okolnostima. I pored toga, ekipa zadužena da se ovo izdanje uspešno okonča, bila je više nego raspoložena za rad.\nSa podrškom Društva guslara Stara Hercegovina, koje je među najuspešnijima u Srbiji, a koje predvodi Slobodan Drašković, studijski su snimljeni istaknuti i nagrađivani guslari Veljko Đuranović, Đorđe Tanović, Aleksandar Taušan i Srđan Avdalović.\nAleksandar Taušan, jedan od najboljih guslara u Srbiji (foto: Branko Isaković)\nNaš ugledni etnomuzikolog dr Danka Lajić-Mihajlović napisala je uvodni tekst u kojem, između ostalog, ističe da „izvođenje epskih pesama uz gusle, kao drevna umetnička praksa, ima izuzetan značaj za prenošenje kolektivnog pamćenja i sećanja na istorijske događaje i opštih životnih iskustava generacijama naslednika”.\nMarija Vitas, urednica ovog izdanja, autorka je centralnog teksta koji, novinarski neposredno, kao neprocenjivi trag u vremenu, prenosi atmosferu koja je krasila snimanje albuma i, kroz razgovar i druženje sa guslarima, otkriva njihov odnos prema guslanju i tradiciji, kao i lepotu zajedništva unutar ovog guslarskog sveta koje podrazumeva „poštovanje drugog, ali i uživanje u šalama na račun onoga ko jeste blizak i drag. To je vrsta zajedništva kakva je danas retka u urbanom stilu života”, ističe Marija u svom opširnom osvrtu koji je naslovila Taj divan, šarolik, raskošan svet.\nZahvaljujući Etnografskom muzeju u Beogradu, izdanje je obogaćeno fotografijama iz prošlosti koje oslikavaju koliko su gusle predstavljale bitan segment našeg nacionalnog identiteta i koliko je njihova uloga bila važna, ne samo tokom narodnih svetkovina, već i u svakodnevici.\nDimitrije Popović i Ilija, Barzilovica, 1933. Etnografski muzej u Beogradu, sig 13816\nGusle: epska tradicija Srbije je četvrta publikacija World Music asocijacije Srbije u ediciji servisnih vodiča koji su prevashodno namenjeni inostranoj kulturnoj javnosti, pa tako, osim tematskog sadržaja o guslanju i guslarima, pohranjeni su i podaci o našim manifestacijama izvornog stvaralaštva, world music festivalima, izdavačima, promoterima i dr.\nAlbum uz ovo izdanje sadrži 12 pesama, od onih koje je zabeležio Vuk Stefanović Karadžić, do novijih, autora Radovana Bećirovića Trebješkog. Treba napomenuti da su numere prošarane kratkim izjavama guslara, što uspešno gradi atmosferu žive tradicije kroz obraćanje publici njenih čuvara i prenosioca.\nOdlična grafička rešenja i ovoga puta ostvario je Aleksandar Ružičić iz Novog Sada.\nPublikacija će uskoro biti dostupna na ovom portalu, u sekciji Vodiči, dok će štampano izdanje biti dostupno u nekom od narednih brojeva magazina Etnoumlje. Predstavljanje u inostranstvu, umesto ove, biće upriličeno oktobra naredne godine, na WOMEX-u u Portu.\nRealizaciju projekta podržalo je Ministarstvo kulture i informisanja Republike Srbije i Platforma Vlade Republike Srbije Srbija Stvara.\nPreviousZaigrajte noge naše, mlade\nNextQuintet Bumbac – Album „Miroirsˮ – Recenzija


Điđi Haidi i Zejn Malik su raskinuli: Incident koji nismo očekivali - GRAZIA Srbija\nĐiđi Haidi i Zejn Malik su raskinuli: Incident koji nismo očekivali\nDugogodišnji par, koji smo voleli skupa da vidimo svuda – od zajedničkih modnih editorijala, preko pojavljivanja Điđi u Zejnovom spotu, do gradske šetnje ćerkice - odlučio je da prekine svoju vezu.\nVest o raskidu, uzdrmala je javnost, nakon što je majka supermodela, Jolanda Hadid, objavila da su ona i Malik imali fizički sukob, kako navodi portal People. Optužbu da je nasrnuo na baku svoje jednogodišnje ćerke, Zejn je ubrzo demantovao na društvenim mrežama.\n"Oni trenutno nisu zajedno. Ipak oboje su dobri roditelji malenoj Khai.", rekao je prijatelj porodice Hadid za People. "Imaju podeljeno starateljstvo. Jolanda je, naravno, veoma zaštitnički nastrojena prema Điđi. Samo želi najbolje za svoju ćerku i unuku."\nOsoba za odnose sa javnošću supermodela, takođe je dala izjavu za People, rekavši da je "Điđi fokusirana isključivo na ono što je najbolje za Kai. Ona traži privatnost tokom ovog teškog perioda". Jolanda Hadid i Malik nisu dalje komentarisali o ovoj temi, iako je bivši član One Direction-a takođe pomenuo da se tokom ovog perioda fokusirao na svoju ćerku u svojoj objavi na Tviter-u.\nPopularan par prvi put je počeo da se zabavlja u novembru 2015, nakon čega je usledio kratak raskid 2018. Njih dvoje su bez ikakve pompe, obnovili svoju vezu naredne godine, a zatim su dočekali i bebu Kai 2020.


Ruski istoričar otkriva: Hitler se borio za dolar - 12.10.2017, Sputnik Srbija\nRuski istoričar otkriva: Hitler se borio za dolar\nIstoričar i pisac Nikolaj Starikov otkrio je pravi cilj Drugog svetskog rata. Prema njegovim mišljenju, Adolf Hitler se u stvari borio za američke interese, ali... 12.10.2017, Sputnik Srbija\nevropa, vesti, svet, nemačka, adolf hitler\n20:15 12.10.2017 (Osveženo: 20:32 12.10.2017)\nIstoričar i pisac Nikolaj Starikov otkrio je pravi cilj Drugog svetskog rata. Prema njegovim mišljenju, Adolf Hitler se u stvari borio za američke interese, ali sam to nije znao.\n„Najveća korist i najveće političko umeće — to je kada se neko bori za naše interese, misleći da se bori za svoje. U suštini u Drugom svetskom ratu dolar je postao svetska rezervna valuta. Za šta god da je Hitler mislio da se nemački vojnici bore od Staljingrada do pustinje Afrike, oni su umirali za to da dolar postane svetska valuta. Vidimo rezultat“, objasnio je ekspert za televiziju „Zvezda“.\nIstraživači i istoričari i dalje se spore oko razloga i okolnosti dolaska na vlast Adolfa Hitlera. Mnogi se slažu sa tim da harizmatičnost, oratorsko umeće, politička volja i intuicija koje je posedovao firer nisu bile nedovoljne da dosegne takve visine.\nJedan broj eksperata pretpostavlja da su glavni sponzori Hitlera i Nemačke nacional-socijalističke radničke partije bili finansijeri iz Velike Britanije i SAD, dok je sam Hitler od samog početka svoje političke delatnosti bio samo nečiji „projekat“ za ujedinjenje Evrope protiv SSSR-a. Među Hitlerovim sponzorima su bili nemački privrednik Fric Tisen i jedan od rukovodilaca „Dojče banke“ Oskar Vaserman. Niz istraživača je siguran da su naciste finansirali i Rotšildi i Rokfeleri.


Updated on 03. maj 2022. 08.11\nKada je reč o serverima za veb-hosting, Windows je jedna od najpopularnijih opcija. Baš kao i vaš personalni računar, Windows kreira operativni sistem koji je suštinski ‘back end’ platforme. Ako vam odgovaraju Windowsove tehnologije, ovo će biti odličan izbor za vas.\nWindows hosting serveri mogu da se kustomiziraju za bilo koji tip hosting, uključujući deljeni, cloud, VPS, posvećeni, i mogu da rade na svakom sistemu za upravljanje. To znači da, koji god tip sajta da imate, rešenje na bazi Windowsa je odličan izbor. Ono što sledi jeste 50 hosting kompanija koje nude hosting na bazi Windowsa, na osnovu rangiranja stvarnih korisnika. Pregledajte ih i izaberite najbolji za vas.\nTip hostinga Windows hosting\n23,00 US$ / mo\n22 Planovi za hosting\n4,50 US$/ mo\n4,76 US$/ mo\n14,50 US$/ mo\n123…159 Sledeća stranica\n1 - 10 od 1590 kompanija za hostovanje\n3,99 US$/ Mesec


Tegeltija: Ja sam predstavnik Republike Srpske i JA SAM ODLUČIO – CIK Media\nTegeltija: Ja sam predstavnik Republike Srpske i JA SAM ODLUČIO\nFebruary 13, 2020 Cik Media vijesti 0\nJučerašnja odluka političkih predstavnika Republike Srpske da zbog stranih sudija u Ustavnom sudu BiH blokiraju odlučivanje u institucijama BiH izazvala je pravu buru. Da li će ona utjecati na rad pravosudnih organa u našoj zemlji, upitali smo Milana Tegeltiju, predsjednika Visokog sudskog i tužilačkog vijeća (VSTV).\nNa naše pitanje Tegeltija je kazao kako ne komentariše političke izjave s političkih sastanaka te da ne želi špekulisati.\n“Zvanične institucije RS-a još nisu donijele nikakvu zvaničnu odluku i ja još uvijek nemam šta da komentarišem ili se izjašnjavam. Također sam rekao da sam ja u VSTV-u predstavnik iz RS-a i da sam kao takav i član podvijeća RS-a u VSTV-u koje je nastalo sporazumom prijenosa nadležnosti između entiteta, pa s obzirom na sve to kao predstavnik RS-a imam i obaveze prema Republici Srpskoj koju ja i drugi članovi iz RS-a predstavljamo u VSTV-u koji je zakonom koncipiran kao predstavničko tijelo”, odgovorio je.\nPonovio je da ne postoji nikakva zvanična odluka organa Republike Srpske te da on još uvijek nema o čemu da se izjašnjava i komentariše, jer bi sve to bilo hipotetički, samim tim i špekulacija.\nPodsjećamo, predsjednica Republike Srpske Željka Cvijanović rekla je jučer da predstavnici RS-a u institucijama BiH obustavljaju rad u odlučivanju dok se ne usvoji novi zakon o Ustavnom sudu, ali da o tome konačnu odluku treba da donesu na hitnom zasjedanju Narodne skupštine RS-a, koje bi se trebalo održati u ponedjeljak, 17. februara.\nĆudić: Vlada FBiH je suočena s najdirektnijom odgovornošću za krivična djela\nSvađa SDA i HDZ-a dovela do kolapsa


Logitech kupio WiLife – kreatora video rešenja za self-monitoring doma i kancelarije Logitech kupio WiLife – kreatora video rešenja za self-monitoring doma i kancelarije – Personal magazin\nLogitech International je danas najavio da proširuje svoje prisustvo u sferi digitalnog doma, sa akvizicijom WiLife, Inc, koji pruža pristupačan sistem jednostavan za podešavanje i korišćenje preko PC baze, preko…\nLogitech International je danas najavio da proširuje svoje prisustvo u sferi digitalnog doma, sa akvizicijom WiLife, Inc, koji pruža pristupačan sistem jednostavan za podešavanje i korišćenje preko PC baze, preko kojeg možete da nadgledate dešavanja u svom domu ili malom preduzeću. Logitech je ušao u dogovor sa ovom privatnom kompanijom, stacioniranom u mestu Draper, Utah, SAD, vredan oko 24 miliona dolara plus dodatni prihodi. Akvizicija je u toku i očekuje se da se završi do sredine novembra.\nNagrađivano WiLife rešenje koristi računar i internet da pruži alternativu skupim profesionalnim home-monitoring sistemima. Rešenje se sastoji od PC softvera, do šest bežičnih video kamera i prijemnika u zidu. Kamere i prijemnik komuniciraju koristeći HomePlug tehnologiju, koja prenosi video signal kroz električni sistem i žice u samoj zgradi. Snimljeni sadržaj može biti sačuvan na lokalnom PC hard disku ili na internetu i može mu se prići daljinski – preko PC-a ili portabl uređaja kao što je mobilni telefon ili PDA – koristeći WiLife online uslugu.\n“Akvizicija WiLife-a omogućava Logitech-u da pruži još jedno mainstream rešenje sa kojim se postiže više udobnosti i kontrole u digitalnom domu,” reči su Junien Labrousse, izvršnog potpredsednika Logitech Products Group-e. “Ovo rešenje pruža jednostavan i pristupačan način da, uz pomoć PC-a i video kamera, budete mirni i kada niste kod kuće. WiLife je, takođe, komplementaran sa našim postojećim video rešenjima. Korisnici naših video usluga nam govore da, pored toga što je prvi razlog da nabave Logitech web kameru – da budu u kontaktu sa prijateljima i porodicom – mnogi od njih su zainteresovani i za jednostavno rešenje da uvek vide stanje u svom domu ili kod svojih starih roditelja koji ne žive blizu.”\nPrema istraživanju Parks Associates “Global Digital Surveillance,” značajan broj domaćinstava sa broadband konekcijom pokazalo je interesovanje za daljinsko nadgledanje svog doma pomoću video kamera: 9.8 miliona u SAD, 2.5 miliona u Velikoj Britaniji, po 2.3 miliona u Francuskoj i Nemačkoj i 3.4 miliona u Japanu.\nRazvijen od strane stručnjaka za home-surveillance, WiLife proizvodi, čija je proizvodnja počela 2005, prodaju se online i preko prodavaca i distributera u SAD i određenim evropskom zemljama. Sa akvizicijom Logitech planira da iskoristi svoju razvijenu distributivnu mrežu da proširi dostupnost ovih proizvoda. WiLife biznis će postati deo Logitech Internet Communications Business jedinice, koju vodi Gina Clark, potpredsednik i generalni direktor. Logitech planira da ovi proizvodi izađu na tržište kao Logitech brend.\n“Akvizicija WiLife-a doprinosi rastućem prisustvu kompanije Logitech na tržištu u domenu proizvoda koji se mogu označiti kao ‘digitalni dom’,” rekao je Guerrino De Luca, predsednik i CEO Logitecha. “Mi kombinujemo snagu jednostavnosti, intuitivan interfejs i uslugu koja pruža udobnost i kontrolu pomoću interneta – bez obzira da li je to inteligentna kontrola uređaja za kućnu zabavu pomoću Harmony® daljinskih upravljača, bežični pristup digitalnoj muzici bilo gde u domu pomoću SqueezeboxTM network muzičkog plejera, online gejming pomoću naših periferija za konzole i PC ili sada – self-monitoring doma ili kancelarije pomoću WiLife-a.”\nLogitech kupio WiLife – kreatora video rešenja za self-monitoring doma i kancelarije was last modified: November 9th, 2007 by Redakcija


Početna/BBC vesti/Korona virus: U Srbiji još rano za popuštanje mera, kažu lekari – u Francuskoj najveći broj novozaraženih posle dva meseca\n„Svi pokazatelji ukazuju na to da se nalazimo u sitiaciji postepenog smirivanja i prelaska iz jasno nepovoljne u nesigurnu situaciju. Bitno je i dalje sprovoditi mere, izbegavati kontakte, nositi zaštitne maske, držati se svih upozorenja koja smo do sada davali”, rekao je Kon.\n„Realnost je da nam se procenti dobro drže i polako smanjuju, i da pritisak na naš zdravstveni sistem nastavlja da slabi”, rekla je Brnabić.\n„Učenici od prvog do četvrtog razreda bi imali po četiri časa dnevno od 30 do 35 minuta, uz odmor između časova od 20 minuta, sa dezinfekcijom”, rekao je Kon i dodao da bi u odeljenju bilo do 15 učenika.\nDirektor Opšte bolnice u ovom gradu Slobodan Puškar kaže da se „kriva zaravnila, jer su građani shvatili preporuke Kriznog štaba”.\nZvaničnici italijanske civilne zaštite zapretili su da će suspendovati letove Rajanera, optuživši tu kompaniju za „učestalo kršenje” mera zaštite od korona virusa u toj zemlji.\n„Ne samo da se socijalna distanca među putnicima ne održava, već se i uslovi za izuzeće od tog pravila takođe ignorišu”, navodi se u izjavi.


SRBIJA IMA BUDUĆNOST U EVROPSKOJ UNIJI | deejayiwan\n← SRBIJA JE NA PRAVOM PUTU\nMLADI LIDERI U SRBIJI – MINA PAVLOVIĆ →\nSRBIJA IMA BUDUĆNOST U EVROPSKOJ UNIJI\nPosted on December 14, 2011 by deejayiwan\nIntervju sa Vladimirom Popovićem, članom Glavnog Odbora Demokratske Stranke i predsednikom OO DS Voždovac.\nNe možemo licitirati datumom kada će Srbija dobiti status kandidata za članstvo u EU kao potvrdu dosadašnjeg zalaganja i posvećenosti reformama. Ipak, verujem da je taj momenat blizu, јer prethodnih godina smo svojim napornim radom, prilagođavanjem zakona Evropskim standardima i formiranjem nezavisnih regulatornih tela pokazali spremnost na reformisanje i sopstveno unapređivanje u skladu sa regulativom EU. Izveštaj Evropske komisije o napretku Srbije iz oktobra ove godine to i potvrđuje. Međutim, Srbija se ovih dana suočava sa rešavanjem problema statusa Kosova i nailazimo na nesuglasice sa našim evropskim partnerima o načinu na koji taj problem treba rešavati. U narednom periodu, svakako ćemo ostati privrženi kontinuitetu u reformama, ali i svesrdnom zalaganju da u dijalogu sa Prištinom nadjemo obostrano prihvatljivo rešenje.\nŠta je dosad uradjeno za Beograđane a šta je ostalo da se uradi?\nBeogradjani su u proteklim godinama dobili priliku da uživaju u brojnim prednostima. Kada je reč o saobraćaju rekonstuisani su bulevari, asfaltirani kilometri ulica, rekonstruisan most Gazela, dok je, pored toga, jedan most dovršen, drugi će biti pušten u rad do kraja godine, treći je u izgradnji. Kvalitet javnog gradskog prevoza je unapređen,povećana je brojnost vozila na ulicama, sistem modernizovan.. Poboljšani i olakšani su uslovi pristupa u vrtiće i škole izgradnjom novih i rekonstrukcijom postojećih. Mladi Beogradjani imaju mogućnost razvijanja sportskog duha na brojnim terenima i teretanama na otvorenom, oni nešto mlađi imaju besplatne školske udžbenike, a roditelji najmlađih ne moraju da misle o potrepštinama neophodnim u prvih mesec dana- svaka majka po izlasku iz porodilišta dobija “bebi paket”. Prva beba začeta vantelesnom oplodnjom o trošku grada nedavno je napunila godinu dana, a od naredne godine Grad će finansirati osim dosadašnjeg drugog i treći pokušaj veštačke oplodnje. Niz pogodnosti kojim se Beograđani mogu pohvaliti ovde se ne završava…\nDa li Grad Beograd ima pristup fondovima EU i SAD?\nBeograd sa svojim opštinama nosi teret reformskih procesa i prilagođavanja u procesu Evropskih integracija, pa se s tim ciljem zaposleni u javnoj administraciji uveliko edukuju i pripremaju, kako bi podigli sopstvene kapacitete i na taj način osposobili se da učestvuju u pisanju i radu na projektima finansiranih iz Evropskih sredstava. Srbija kao zemlja potencijalni kandidat ograničena je na pojedine izvore finansiranja iz odredjennih fondova ,a očekujemo da će status kandidata omogućiti pristup i strukturnim fondovima namenjenih razvoju infrastrukture i ulaganja u kompanije.\nPolitika radi same politike – koliko političari doprinose životima običnih ljudi?\nPolitičari jesu “obični ljudi” i svako ko misli drugačije, greši. Svima nama jeste u interesu podizanje životnog standarda i kvaliteta života svih građana, bez razlike. Svako ko se bavi politikom tu se našao jer je imao želju i hrabrost da nešto promeni i poboljša, a oni kojima su građani dali poverenje imaju priliku da u određenom segmentu pomognu poboljžanju kvaliteta u bilo kom domenu- od poslanika koji se bave modernizacijom zakonske regulative bez koje ceo sistem ne bi mogao da funkcioniše, preko gradskih čelnika do lokalnih rukovodilaca koji na mikro nivou rešavaju probleme ljudi.\nVaši budući planovi u politici?\nAktivno učeće u radu na sprovođenju i realizaciji ciljeva postavljenih programom Demokratske stranke,od onih koji se tiču Republike Srbije i grada Beograda pa do opštine Voždovac na kojoj živim.


MAN | Remontni centar Eraković\nU našem programu vršimo servis i prodaju pogonskih motora i dijelova motorne grupe za MAN teretna vozila F8, F90 i F2000 i autobusni program MAN i Neoplan u koje su ugrađivani motori MAN D2566 i MAN D2866.\nNaime, vršimo kompletan servis, redovni i izvanredni, kao i laki, srednji i generalni remont za motore MAN D2566 i MAN D2866 sa i bez turbo punjenja. Servis, laki, srednji i generalni remont spomenutih MAN motora vršimo isključivo sa novim originalnim, odnosno novim dijelovima od proizvođača iz prve ugradnje ili sa generalno remontiranim dijelovima i agregatima uz obaveznu garanciju na zamijenjeni dio.\nTakođer, vršimo po Vašoj porudžbi i isporuku i slanje dijelova i agregata za motore MAN D2566 i MAN D2866 na Vašu željenu adresu, kao i kompletne generalno remontirane motore uz obaveznu garanciju u trajanju od 1 godine, 20.000 km, odnosno 1.600 moto sati rada.\nIsto tako, postoji mogućnost nabavke i isporuke kao i generalnog remonta za ostale pogonske dijelove (pogonski most, prijenosnici snage, reduktori, kardanska vratila …) za teretna vozila MAN F8, F90 i F2000, kao i za autobusni program MAN i Neoplan u koji su se ugrađivali motori MAN D2566 i MAN D2866.


Medvedev u Centru Sava: Čuvanjem istine o ratu čuva se i sećanje na junake\n► Medvedev u Centru Sava: Čuvanjem istine o ratu čuva se i sećanje na junake\n19.10.2019 | 10:18h ► 22:20h Beograd\nFoto: Beta, AP / Darko Vojinovic\nPremijer Rusije Dmitrij Medvedev izjavio je večeras na svečanoj akademiji povodom 75. godišnjice oslobođenja Beograda, da je najbolji način da se sačuva sećanje na one koji su izvojevali tu pobedu očuvanje istine o ratu.\n"Ne treba da bude pokušaja da se nešto zamaskira ili da se zaboravi, svi znamo za neviđenu surovost fašista. Svaki Srbin će uvek pamtiti Kragujevac. O tome treba govoriti jasno i otvoreno van političkih i bilo kojih drugih modeliranja i to je najbolji protivotrov za ono što se danas dešava u našem svetu", rekao je Medvedev na svečanoj akademiji u Centru Sava.\nMedvedev je rekao da je pobeda u Beogradu izvojevana zahvaljujući onima koji danas sede u sali i onih kojih više nema među nama i upravo je zato ona tako vredna i toliko je važno sećanje na one koji su tu pobedu dobili.\n"U našim domovima čuvamo fotografije rođaka, ali praktično nema nijedne porodice u našim zemljama koje rat nije pogodio i upravo s tim fotografijama na Dan pobede naši ljudi izlaze na ulice, što smatram da je to veoma važno", rekao je ruski premijer.\nOn je podsetio da je u 19. veku Rusija podržala Srbiju u borbi za nezavisnost, da su u Prvom svetskom ratu obe zemlje takođe bile zajedno, a u Drugom svetskom ratu su bile deo antihitlerovske koalicije, prenosi agencija Sputnjik.\n"Tada smo bili veoma bliski i uveren sam da će tako uvek biti", rekao je Medvedev.\nMedvedev: Srbija prijatelj u borbi protiv revizionizma\nRuski premijer Dmitrij Medvedev rekao je danas u Beogradu da je Srbija jedna od nevelikog broja zemalja koja je Rusiji prijatelj koji na isti način ocenjuje istorijske događaje u vreme sve većeg revizionizma.\n"Ponekad prekrajanje istorije dobija odvratne forme, posebno kada se radi o nekim stvarima o kojima ne sme biti spora. Tačke gledišta su jedna stvar, ali neke stvari moraju biti iznad političke trgovine", rekao je Medvedev na konferenciji za novinare s predsednikom Srbije Aleksandrom Vučićem.\nMedvedev je izjavio da "ne idealizuje države".\n"Narodi su istinski tvorci istorije. Naši narodi su ovde pobedili fašizam i oslobodili Evropu od koncentracionih logora, ubijanja i ropstva", izjavio je ruski premijer.\nPrema njegovim rečima, iako je Drugi svetski rat sve dalje i dalje u istoriji, događaji kao današnji su još važniji jer na današnje generacije pada odgovornost da očuvaju istorijsko sećanje.\n"Kad smo danas polagali vence na groblju, došlo je mnogo mladih ljudi. Važno je da omladina razume koliko je vredan mir i koliko su naši preci uradili da bismo imali mir", rekao je Medvedev.\nRuski premijer je izjavio da Srbija i Rusija razmatraju probleme kao partneri i da imaju zadatak da odnose maksimalno razviju na osnovu pragmatičnosti kao i da je prijateljstvo zasnovano na pragmatizmu "deviza za budućnost".\nRusija, naveo je Medvedev, podržava evrointegracije Srbije dok je to "u interesu srpskog i ruskog naroda".\nOn je naveo da Rusija ima mnogo investicija u Srbiji, među kojima i gasovod "Turski tok" za koji je izrazio uverenje da će uskoro proraditi, i naveo da danas potpisani sporazumi "svedoče o razvoju srpske ekonomije".\nMedvedev je posebno izdvojio infrastrukturne projekte kao i sporazum o stvaranju centra za nuklearne nauke u Srbiji. Taj centar je, prema njegovim rečima, "znak da verujemo jedni drugima".\nOn je ponovio i stav Rusije o poštovanju suvereniteta Srbije na Kosovu i rezolucije 1244.\n"Uvek smo govorili da polazimo od pune podrške Srbiji, i tako će i ostati", izjavio je Medvedev.\nMedvedev se za kraj podsetio svoje posete Beogradu od pre tačno 10 godina i naveo da su tada vremenske prilike bile mnogo gore.\n"Vreme je možda simbol naših odnosa", izjavio je ruski premijer.\nVučić: Čast što s Rusijom slavimo oslobođenje\nPredsednik Srbije Aleksandar Vučić rekao je danas da je velika čast što je ruski premijer Dmitrij Medvedev u Beogradu da zajedno sa Srbijom obeleži oslobođenje Beograda u Drugom svetskom ratu.\n"Osećamo čast jer zajedno s nama obeležavate oslobođenje Beograda, kada su partizani i Crvena armija ušli u grad i oslobodili ga od fašista. S ponosom kažem da kao narodi danas predstavljamo snagu koja se bori protiv falsifikovanja istorije i drugačijeg tumačenja svega iz Drugog svetskog rata", rekao je Vučić novinarima posle sastanka s ruskim premijerom.\nPrema njegovim rečima, poseta Medvedeva je "dokaz da Srbija i Rusija neće dozvoliti da se istorija preinači".\n"Uvek ćemo pokazivati najveće poštovanje za srpske i ruske heroje koji su oslobodili našu zemlju, a u slučaju Rusa i celu Evropu", izjavio je Vučić.\nOn je izjavio da su odnosi Srbije i Rusije možda i najbolji u proteklih nekoliko decenija.\n"Mogu reći da su nam odnosi na možda najvišem nivou u poslednjih nekoliko decenija, puni iskrenog poverenja, uvažavanja i razumevanja stavova", rekao je Vučić na konferenciji za novinare s ruskim premijerom Dmitrijem Medvedevom.\nVučić je rekao da je to veoma važno za Srbiju kao "manjeg partnera" i da Beograd uvek može računati na podršku Rusije.\nEkonomska saradnja je sve bolja, rekao je Vučić i dodao da je Srbija zainteresovana za nastavak saradnje u svim oblastima.\nOn je takođe zahvalio Medvedevu na pomoći Rusije u opremanju Vojske Srbije savremenijom i kvalitetnijom opremom.\nPočeo sastanak Medvedeva i Vučića\nSastanak ruskog premijera Dmitrija Medvedeva i predsednika Srbije Aleksandra Vučića počeo je večeras u Palati Srbija.\n"Za nas je čast što ste baš danas u Beogradu kada obeležavamo 75. godišnjicu oslobođenja i to je potvrda iskrenih i prijateljskih odnosa među našim zemljama", rekao je Vučić na početku sastanka i poželeo ruskom premijeru dobrodošlicu.\nVučić i Medvedev posle sastanka razmeniće poklone i potpisane bilateralne sporazume, nakon čega je predviđeno obraćanje medijima.\nRuska agencija Sputnjik prenela je da će Vučić Medvedevu pokloniti ikonu Svetog Arhanđela Mihajla. Agencija je dodala da će tokom posete biti potpisano 11 sporazuma.\nPored sporazuma o vraćanju nedostajućeg lista Miroslavljevog jevanđelja potpisuju se i sporazum o rekonstrukciji pruge Beograd-Bar od Valjeva do crnogorske granice, sporazum o izvoznom kreditu, o kontroli bilja, izgradnji centra za nuklearna istraživanja i o sprečavanju carinskih prekšaja u vazdušnom saobraćaju.\nMedvedev je odmah po dolasku u jednodnevnu posetu Beogradu razgovarao sa premijerkom Srbije Anom Brnabić i prisustvovao je prikazu sposobnosti Vojske Srbije "Sloboda 2019" na vojnom aerodromu u Batajnici.\nRuski premijer je potom sa premijerkom položio vence na Spomen-groblju Oslobodiocima Beograda i na Spomenik crvenoarmejcu.\nFoto: Beta, Vlada Srbije/ Slobodan Miljević\nMedvedev završava posetu prisustvom svečanoj akademiji povodom 75. godišnjice oslobođenja Beograda u Drugom Svetskom ratu.\nPremijeri Rusije i Srbije razgovarali o nastavku saradnje\nPremijeri Rusije i Srbije Dmitrij Medvedev i Ana Brnabić razgovarali su danas u Beogradu o daljem jačanju političkih odnosa i strateškog partnerstva dve zemlje, kao i o produbljivanje saradnje u svim oblastima, saopštio je ured srpske premijerke.\n"Potvrda dobrih odnosa je i to što će danas biti potpisan veliki broj važnih sporazuma o saradnji, čime se realizuju dogovori postignuti tokom posete predsednika Rusije Vladimira Putina Beogradu početkom godine", navodi se u saopštenju.\nAna Brnabić istakla je da je Srbija zahvalna Putinu na pozivima koje je uputio predsedniku Aleksandru Vučiću da poseti Rusiju do kraja godine, kao i na pozivu da učestvuje na svečanostima povodom 75 godina od pobede u Drugom svetskom ratu u maju sledeće godine, i istakla da je to velika čast za Srbiju i potvrda savezništva i prijateljstva.\n"Zahvalni smo Ruskoj Federaciji na čvrstoj podršci teritorijalnom integritetu i suverenitetu Srbije, kao i na podršci protiv članstva tzv. Kosovo za članstvo u međunarodnim organizacijama", rekla je ona i dodala da je Srbija posvećena nastavku dijaloga u cilju kompromisnog rešenja.\nBrnabićeva i Medvedev razgovarali su o predstojećoj poseti predsednice Vlade Srbije Moskvi, tokom koje će biti potpisan sporazum Srbije i Evroazijske ekonomske unije o slobodnoj trgovini.\nPremijeri su razgovarali i o projektima saradnje u oblasti energetike i infrastrukture. Započeta je izgradnja gasovoda na teritoriji Srbije od granice sa Bugarskom do granice sa Mađarskom koji zajednički sprovode JP Srbijagas i Gazprom, a u toku je i projekat rekonstrukcije i modernizacije otvorene pruge na deonici Stara Pazova-Novi Sad.\nRazgovarali su i o realizaciji Ugovora za projektovanje i izvođenje radova na izgradnji železničke infrastrukture Srbije, kao i jedinstvenog dispečerskog centra za upravljanje saobraćajem vozova u Srbiji, ukupne vrednosti 230 miliona evra.\nBrnabićeva i Medvedev istakli su i važnost negovanja antifašističkih vrednosti koji su temelj moderne Evrope i poštovanja velikog broja žrtava srpskog i ruskog naroda u borbama za slobodu tokom Drugog svetskog rata, dodaje se u saopštenju.\nMedvedev: Svu pomoć Srbiji, mirno rešenje na osnovu Rezolucije 1244\nPremijer Rusije Dmitrij Medvedev izjavio je danas da Rusija podržava Sbiju i spremna je da joj pruži svaku pomoć u očuvanju njenog teritorijalnog suverentita i integriteta, napominući da je Rusija samo za mirno rešenje u skladu sa Rezolucijom 1244 Saveta Bezednosti.\nOn je podsetio da je i pre deset godina bio u Srbiji, dodajući da su i tada odnosi bili na visokom nivou, prijateljski, ali i da se u usponu i karatekriše ih međuosobno veliko razumevanje.\n"Visoko cenimo da Srbija nije uvela sankcije Rusije uprkos velikim pritiscima", rekao je Medvedev.\nOn je najavio da će 25. oktobra u Moskvi biti premijerka Srbije Ana Brnabić kako bi se potpisao sporazum o slobodnoj trgovini sa Evroazijskom unijom, koja funkcioniše na ravnopravnim osnovama, ostvarujući pragmatične interese članica.\nGovoreći o Evropskoj uniji, on je rekao da ne treba zemljama nametati izbor između Istoka i Zapada, već im prepustiti da postupaju u skladu sa svojim sopstvenim interesima.\nRuski premijer Medvedev danas u Beogradu\nRuski premijer Dmitrij Medvedev stigao je danas u Beograd a na aerodromu "Nikola Tesla" ga je dočekala premijerka Srbije Ana Brnabić.\nMedvedev će tokom posete o bilateralnim odnosima Srbije i Rusije razgovarati s predsednikom Aleksandrom Vučićem kao i sa Brnabić.\nRuski premijer će najpre prisustvovati vojnoj vežbi povodom obeležavanja 75. godišnjice oslobođenja Beograda u Drugom svetskom ratu, a potom će mu ispred Palate "Srbija" biti priređen svečani doček.\nTu će biti održan sastanak s Brnabić.\nDvoje premijera će potom položiti vence na Spomen-groblju oslobodiocima Beograda i na Spomenik crvenoarmejcu, a planirano je i da se ruski premijer obrati poslanicima srpskog parlamenta.\nZatim će uslediti sastanak Medvedeva s Vučićem, nakon čega je predviđeno potpisivanje sporazuma i izjave za medije.\nNa kraju posete Medvedev će prisusvovati svečanoj akademiji u Sava centru povodom 75. godišnjice oslobođenja Beograda.


Bruka crno-bijelih u Talinu, Partizanovo evropsko proljeće odloženo za 14 dana\nFudbaleri Flore pobijedili su ekipu Partizana rezultatom 1:0 u okviru petog kola grupne faze Lige konferencija. Gol odluke postigao je Martin Miler glavom u 44. minuti.\nDva sata prije utakmice kiša nije prestajala da pada u Talinu, te je teren bio poprilično natopljen i to je bila otežavajuća okolnost za fudbalere Flore i Partizana.\nU uvodnim minutama utakmice vidjeli smo početno odmjeravanje snaga, a prvi opasniji udarac uputio je Rauno Aliku sa vrha šesnaesterca, ali je na golu Partizana Aleksandar Popović dobro reagovao i uhvatio “živu loptu”. Samo dvije minute kasnije Sergej Zenjov bio je neprecizan i nije uspio pogoditi za vođstvo domaćih na ovom meču.\nOd tog momenta Partizan je preuzeo inicijativu i pokušavali su pretežno preko Kvinsija Meniga i mladog i talentovanog Nemanje Jovića koji je imao najbolju priliku za goste iz Beograda u 26. minuti kada mu je volej izblokirao Markus Pom.\nA onda u finišu prvog dijela uslijedio je šok za izabranike Aleksandra Stanojevića. Dugu loptu uputio je Pom, ona je preskočila Sinišu Saničanina, a usamljen je ostao Martin Miler koji je poslao loptu glavom u donji lijevi nebranjeni ugao i tako doveo Floru u vođstvo na ovom meču.\nNa pauzu se otišlo pri minimalnoj prednosti Flore.\nNa startu drugog poluvremena trenere Partizana pokušao je sve da razbudi svoju ekipu, napravio je četvorostruku izmjenu i tako bacio sve karte u napad.\nSvi napadi bili su poprilično bezidejni, a raspoložen na golu Flore bio je Matvej Igonen.\nVeliki šeh u 86. minuti doživio je Lazar Marković koji se nakon stravičnog pada na izgled teže povrijedio, te mu je stradalo rame. Kapiten Partizana na nosilima i u zavojima je iznešen sa terena, pa je do kraja meča Partizan morao sa igračem manje, jer je Stanojević napravio svih pet izmjena.\nUtakmica je bila produžena za šest minuta, a rezultat se na kraju nije promijenio, te je Flora upisala prvi evropski trijumf u svojoj istoriji.\nNarednu utakmicu, posljednju u ovoj grupi Partizan će igrati protiv Anortozisa u Beogradu, dok će Flora gostovati Gentu.\nPrethodni članak(KRAJ) Crvena zvezda – Ludogorec 1:0\nNaredni članak(VIDEO) Spektakularan gol Žegrova obilježio trijumf Bazela nad Kairatom


Politički kompromis ili pada Vlada\nKriza u Vladi Srbije postaje sve ozbiljnija. Ukoliko se ne odustane od zahteva za potpisivanje Političkog sporazuma sa EU Vlada nema budućnost, poručeno je iz stranke premijera Vojislava Koštunice.\nDSS je istovremeno optužio EU za upad u politički sistem Srbije. U međuvremenu niko od Tadićevih demokrata nije dostupan za medije.\nU nameri da spreči potpisivanje Političkog sporazuma sa Briselom premijer Vojislav Koštunica nije sazvao redovnu sednicu Vlade koja se održava svakog četvrtka. Niti ima nameru da to uradi u budućnosti, kaže njegov ministar zadužen za Kosovo Slobodan Samardžić:\n"Sednica se izbegava zato što jedan deo Vlade smatra da taj sporazum treba potpisati. Ne, neće se održati dok drugi deo Vlade ne odustane od potpisivanja sporazuma."\nA funkcija ponuđenog sporazuma je, prema Koštuničinoj Demokratskoj stranci Srbije, da Srbija prećutno pristane na slanje misije EU na Kosovo, što je po njima, realizacija Ahtisarijevog plana, koji predviđa nezavisno Kosovo. Iako vezu između dolaska misije na Kosovo i političkog sporazuma vide samo u DSS-u, za njih je ipak, njihov stav vredan daljeg opstanka Vlade. Ministar Samardžić:\n"Ako se i dalje bude insistiralo na potpisivanju sporazuma, koji na jedan posredan način utiče na budućnost i sudbinu KiM, onda toj Vladi verovatno nema budućnosti."\nTadićeve demokrate se u poslednja dva dana ne oglašavaju, a predsednik parlamenta iz njihove stranke odbija da sazove sednicu parlamenta, što zahteva premijer, pre sednice Vlade na kojoj bi se raspravljalo o ponudi iz Brisela. Interesantno je da njih dvojicu na dogovor poziva lider radikala Tomislav Nikolić, iako u javnosti postoje spekulacije da bi Koštunica mogao da se okrene Vladi sa radikalima, što Nikolić za sada odbacuje:\n"Da odbace sujetu, da odbace svoja neslaganja, da odbace svoje planove ko će koga uništiti u budućnosti i da se okrenu Srbiji."\nNo, dve strane za sada vode rat saopštenjima i optužuju jedna drugu za nepoštovanje Ustava zbog nezakazivanja sednica Vlade, odnosno parlamenta. Ministar Samardžić ide i korak dalje i za krizu Vlade optužuje Brisel:\n"Ove aktivnosti EU imaju zapravo jedan efekat podrivanja demokratskih institucija u Srbiji. Zaista je žalosno što je EU na ovaj način upala, da tako kažem, u politički sistem Srbije. Sam sadržaj tog sporazuma je jedno veliko ništa, jedno duplo golo, u njemu nema apsolutno ništa što bi moglo da bude interesantno Srbiji."\nJelko Kacin, izvestilac Evropskog parlamenta za Srbiju, međutim, kaže za naš program da se Sporazum o stabilizaciji i pridruživanju sa EU, koji je Srbija parafirala, odnosi na teritoriju Srbije bez Kosova, i da mu je zato na neki način nelogično da saradnju Srbije sa Briselom komentariše srpski ministar zadužen za Kosovo:\n"Pošto su približavanje Srbije EU i pitanje Kosova dva potpuno odvojena procesa."\nNa naše pitanje da li bi Brisel mogao na neki način da pomogne u prevazilaženju nastale krize u Srbiji, Kacin kaže da je to teško komentarisati, i da bi tako nešto bilo mešanje u unutrašnje stvari Srbije, ali da jedino što je sada moguće je pogledati kako izgledaju mogućnosti da u dogledno vreme dođe do potpisivanja Sporazuma o stabilizaciji i pridruživanju:\n"A da bi to bilo moguće treba promeniti procenu o stupnju saradnje, a to najviše zavisi od toga da li će glavni tužilac Haškog tribunala dati drugačiju procenu kvaliteta saradnje srpskih organa sa sudom."\nNajbolje rešenje za institucionalnu krizu bio bi politički kompromis, kaže nekadašnji sudija Vrhovnog suda Zoran Ivošević. A ukoliko to nije moguće Ustav predviđa tri izlaza iz ovakve krize: glasanje o nepoverenju Vladi u parlamentu, ostavku predsednika vlade, čime pada cela vlada, ili ostavku njenih članova. Ukoliko Vlada padne i ne postoji mogućnost formiranja nove, onda predsednik republike raspisuje parlamentarne izbore, kaže Ivošević:\n"Meni se čini da je u opstrukciji upravo predsednik Vlade jer on opstruira ne samo vlastitu Vladu nego preko Vlade i preko nezakazivanja sednice Vlade opstruira i parlament."\nProfesor na beogradskom Univerzitetu Ljubiša Rajić kaže za naš program da mu sve što se dešava u poslednja tri dana na političkoj sceni liči na sitno srpsko inaćenje:\n"Ima malo Koštuničine i DSS-ove duboke mržnje prema DS, ima DSS-ove duboke antimodernosti, duboke mržnje prema svemu što im je nepoznato, što je drugačije i njima deluje čudno. I ima apsolutne obuzetosti Kosovom, što iz klerikalnih razloga što iz političke kratkovidosti, a pre svega neželje da se ispusti ta neverovatna poluga vlasti. U ovoj državi možeš sve blokirati i sve prikriti, sve možeš okrenuti naopačke ako se pozoveš na Kosovo."


Njuzvik: Srbija je za razliku od EU reagovala na vreme\nTanjug 12. maja 2021. 10:25\nNJUJORK – Američki nedeljnik „Njuzvik“ ocenio je da je Srbija, za razliku od zemalja EU, pravovremeno reagovala tokom pandemije kovid-19 i pohvalio politiku predsednika Aleksandra Vučića koja je uspela da obezbedi dovoljne količine vakcina i pokazala solidarnost prema dražavama regiona.\nU tekstu se navodi da je zahvaljujući veštoj i pametnoj politici, velikom angažovanju i ličnim kontaktima predsednik Srbije uspeo da obezbedi dovoljne količine vakcina, što je omogućilo da Srbija može brzo i efikasno da sprovodi vakcinaciju, čime se zemlja svrstala među najbolje u svetu po broju imunizovanih građana.\nU široj analizi „Samo SAD mogu da garantuju opstanak Evropske unije“ Njuzvik piše da je Srbija pokazala veliku solidarnost sa susedima donirajući preko potrebne doze vakcina, a omogućila je i stranim državljanima da se vakcinišu u Srbiji, što je sve dovelo do toga, kako se navodi, da o njenom uspehu afirmativno pišu i izveštavaju najugledniji mediji u svetu.\nAmerički list piše i da ekonomske reformame, infrastrukturni projekti, priliv direktnih stranih investicija, rast BDP-a, dobrosusedski odnosi, očuvanje mira i partnerstva i saradnja sa najrazvijenijim i najmoćnijim zemljama poslednjih godina svedoče da je Srbija ključna zemlja i faktor stabilnosti i prosperiteta regiona.\nKao još jedan primer uspešnog liderstva Srbije u regionu Njuzvik navodi „mini Šengen“ , kao najvažniji projekat od razbijanja Jugoslavije koji je inicirao predsednik Vučić, a koji je aktiviran potpisivanjem sporazuma između lidera Srbije, Albanije i Severne Makedonije 10. oktobra 2019. u Novom Sadu.\nProjekat „mali Šengen“ je ocenjen kao ključan za građenje ekonomskih veza sa zemljama regiona i pokazatelj da poslovni interesi ne poznaju granice i da saradnja može biti dobra čak i onda kad politički odnosi između država nisu najbolji.\nNjuzvik ocenjuje i da briselski zvaničnici nisu svesni činjenice da Evropa nikada neće biti celovita, jaka i bezbedna sve dok ceo Balkan ne bude uključen u glavne evropske tokove, a da neispunjeno obećanje iz Soluna 2003. da će sve države Zapadnog Balkana postati deo EU svesno otvara prostor za upliv i jače delovanje Kine, Rusije, Turske i pojedinih zemalja Zaliva.\nList navodi da je kovid-19 izazvao tektonske poremećaje koji će uticati na međunarodni poredak i da je pandemija uvela EU u najtežu krizu od Drugog svetskog rata, pokazala sve manjkavosti njenih institucija, učinila je ranjivom i umanjila njenu „meku moć“ , a da su se u takvim okolnostima kao najvažniji globalni akteri pokazali SAD, Britanija, Kina i Rusija.\nOcenjuje se između ostalog i da je EU ostala bez zajedničke spoljne i bezbednosne politike, a da zbog, kako kažu, po Uniju štetnog ruskog i kineskog uticaja, na zemlje članice postoji pretnja jedinstvu, demokratiji i miru Evropske unije.\nList navodi da su odnosi EU i Kine postali najozbiljnija pretnja opstanku evropske civilizacije, jer Unija u ovom trenutku nije u stanju i ne sme da preuzme politički i ekonomski rizik i preispita odnose s Pekingom.\nTakođe se kaže da je Nemačka direktno omogućila Rusiji da nesmetano pomaže populističke režime u državama EU i Zapadnog Balkana čime se, kako ocenjuje list, indirektno radi na dezintegraciji i destabilizaciji Evrope.\nIz svega navedenog Njuzvik zaključuje da EU više nije čuvar evropskih sloboda i vrednosti, a da su SAD danas jedini garant opstanka EU.


Šarović: BiH je za 10 mjeseci od izvoza voća u Rusiju zaradila 23 miliona KM\nNaslovnica Bosna i Hercegovina Šarović: BiH je za 10 mjeseci od izvoza voća u Rusiju zaradila...\nBiH – Izvoz voća i povrća, ali i poljoprivrednih proizvoda je najveća nada BiH kako bi stabilizovala domaću privredu. Tome u prilog govore podaci o izvozu u Rusiju za deset mjeseci ove godine, gdje je naša zemlja samo na osnovu izvoza voća zaradila 23 miliona KM, potvrdio je za Klix.ba ministar vanjske trgovine i ekonomskih odnosa Mirko Šarović.\nMirko Šarović za Klix.ba je kazao da će BiH uprkos prognozama i očekivanjima nakon zabrane izvoza u Rusiju zbog sumnje u ispravnost robe, imati pozitivan rezultat.\n“U Rusiju smo za 10 mjeseci izvezli skoro 16 hiljada tona voća, a najviše jabuka i krušaka, što je za 40 posto više u odnosu na isti period prošle godine. U novčanom smislu zaradili smo 23 miliona KM, što je više za 6,5 miliona KM nego u 2015. godini. I pored kratkotrajne zabrane izvoza u Rusiju imat ćemo dobar rezultat na kraju godine”, kazao je Šarović za Klix.ba.\nOvo su izuzetno optimistični podaci, ako znamo da su ruski fitosanitarni inspektori u BiH boravili dvije sedmice i ispitivali porijeklo robe, a domaći privrednici u Rusiju nisu mogli izvoziti dva mjeseca. Prognoze nisu bile optimistične, ali potrebe ruskog tržišta i mogućnost da naša zemlja izvozi prije svega voće i povrće, doprinijeli su da u 2015. godini BiH ima pozitivan bilans kada je u pitanju izvoz u Rusiju.\n“Izvoz u Rusiju ide nesmetano. Nemamo nikakvih zvaničnih naznaka o eventualnim problemima za sada, a svaka pošiljka se posebno provjerava. Mi na svaki upit ruske strane odgovaramo. Rusi su pooštrili kontrole i apel je svakome ko izvozi u Rusiju da zna da je svaka pošiljka podložna kontroli i da su mogućnosti za zloupotrebu nikakve”, zaključuje Šarović.\nSrebrenica 21. prosinca 2016. At 11:08\nZar nema sankcije prema rusiji\nSankcije nisu samo zbog ukrajine\nNego i zbog sirije


Dvostruki jubilej Sabora kulturnog stvaralaštva u Mitrovici - Radio Kontakt Plus\nDvostruki jubilej Sabora kulturnog stvaralaštva u Mitrovici\n14:59, 14.06.2019Izvor: Radio Kontakt Plus\nSabor kulturnog stvaralaštva u Kosovskoj Mitrovici, 25. po redu, biće održan od 16. do 24. juna u organizaciji Kulturnog centra “Dragica Žarković”. Ove godine se obeležava i 45 godina od prvog Sabora kulturnog stvaralaštva u Kosovskoj Mitrovici. Sabor će ove godine okupiti oko 300 učesnika.\nPredsednik Privremenog opštinskog organa Aleksandar Spirić, istakao je na konferenciji za novinare da Kosovska Mitrovica neguje prave vrednosti koje doprinose očuvanju kulturnog identiteta i tradicije.\n“Kosovska Mitrovica dočekuje Sabor sa puno duha i vedrine i raduje se obeležavanju 45 godina postojanja kulturnog stvaralaštva, što je jasan pokazatelj da su država Srbija i srpski narod opredeljeni za prave vrednsoti, očuvanje svog identiteta, kulture, tradicije i običaja,” - istakao je Spirić.\nDirektor Kulturnog centra “Dragica Žarković”, Miodrag Radomirović, kaže da je zadatak Sabora stvaranje ambijenta za očuvanje kulturne baštine i srpskog identiteta.\nRadomirović ističe da je izuzetno bitno što se ove godine obeležava i 45 godina od održavanja prvog Sabora. On je organizovan daleke 1974. godine. Prekid je nastao zbog svih ratnih zbivanja na prostoru bivše Jugoslavije i KiM i nakon 16 godina pauze organizovanje Sabora je nastavljeno.\nJubilarni program podrazumeva prisustvo najiskrenijih prijatelja Kosovske Mitrovice, pa su organizatori, rukovodeći se time, pozvali ansambl koji je učestvovao na prvom Saboru - KUD “Abrašević” iz Kragujevca, a u to vreme njihov član bio je čuveni Bora Dugić.\nOd ostalih učesnika iz ranijih perioda biće tradicionalni gosti iz Kumanova, a od novih učesnika biće slikari Svetislav Ludoški iz Zrenjanina i Radojka Samardžija iz Beograda.\n“Najbitnije je što će to biti skup pravih prijatelja, mnogo mladih ljudi, što ćemo videti neka lica koja su van Mitrovice, od prvog direktora Kulturnog centra i osnivača ovog Sabora, Jablana Đukanovića, za koga spremamo specijalnu nagradu, i mnogi drugi, do ovih najmlađih, do ove dece koju smo svi mi animirali kroz ove godine, da nastave ovo što mi radimo, to je po meni najznačajnije što se tiče ovog Sabora,” - podvukao je Radomirović.\nSam Sabor ima svoje ustaljene programske celine - likovnu koloniju “Mladen Popović”, pesničke susrete “Aleksandar Aca Despotović”, ove godine će biti i dečja likovna kolonija, a organizatori planiraju da uključe i decu iz osnovnih škola - mlade pesnike i recitatore.\nSvojevrstan pečat ovogodišnjeg Sabora je monografija, kao i dokumentarni film urađen na osnovu nje, koji predstavlja hronološki prikaz svih 45 godina postojanja Sabora kulture.\nZvanično otvaranje Sabora biće u ponedeljak, 17. juna u 11h u Mitrovačkom dvoru, kada će biti najavljeni svi učesnici. Likovna kolonija će se održavati u OŠ “Sveti Sava” i na gradskom šetalistu.\nPrivremeni organ opštine Kosovska Mitrovica, kao glavni pokrovitelj, za ovogodišnju manifestaciju je izdvojio 2,5 miliona dinara.


Sonja Moonear i Marko Nastić ovog septembra u Barutani | Blender\nMinimal i tehno legenda, Sonja Moonear, vraća se u Barutanu u petak 24. septembra. Sonja je vodeće ime svetske andergraund elektronske scene i nosilac laskavog nadimka „ženski Villalobos“. Te večeri, ona će deliti di-džej pult sa Markom Nastićem, jednim od najvećih izvođača, među domaćim tehno di-džejevima i producentima, kao i Milovanom Stojanovićem i Rajolom.\nUlaznice su u prodaji putem Cooltix onlajn platforme, po promo ceni od 890 dinara za regularne karte i 1390 dinara za VIP, kao i na prodajnim mestima Ticket Vision-a i Gigs Tix-a. Sve kupljene ulaznice za prošlogodišnje nastupe ovog izvođača važiće i za novi datum.


Vulin: Ulaganje u vojsku je ulaganje i u civilno stanovništvo - Izazov\nVulin: Ulaganje u vojsku je ulaganje i u civilno stanovništvo\nNovi magazin 18. novembra 2017. 15:15\nU tri vojnomedicinska centra u Srbiji danas su organizovani besplatni lekarski pregledi što, prema rečima ministra odbrane Aleksandra Vulina pokazuje da je vojska deo svakodnevnog života građana i da je ulaganje u vojsku ulaganje i u civilno stanovništvo.\nOn je tokom obilaska VMC na Novom Beogradu rekao da je svaki dinar koji se odvoji za Vojsku odvajanje dinara za poboljšanje kvaliteta života svakog građanina Srbije, saopšteno je iz ministarstva.\nPodsećajući da je akcija besplatnih pregeda, bez obzira na to da li građani imaju bilo kakvu vrstu osiguaranja, pokrenuta u Novom Sadu, Nišu i u Beogradu u vojnim ustanovama, navodi se da će se zbog velikog ;interesovanja nastaviti i da će je sprovoditi periodično.\nPrema njegovim rečima, Ministarstvo dobrane će sledeće godine povećati ulaganja u vojno zdavstvo i to će svakako doprineti kvalitetu života ne samo vojnih osiguranika.\n„Svake godine 3.800 pripadnika vojnog zdravstva pregleda 115.000 vojnih osiguranika, 300.000 civilnih osiguranika. Ove godine smo na stacionarnom lečenju imali preko 10.000 vojnih osiguranika, ali i 20.500 civilnih osiguranika. Svaki dinar koji uložite u vojno zdravstvo je dinar u kvalitet života ; svakog građanina Srbije“, rekao je Vulin.\nZastupnik načelnika Uprave za vojno zdravstvo Uglješa Jovičić naglasio je da su tokom današnje akcije pacijenti u najvećem procentu obavljali internističke, ultrazvučne, preglede neurologa i očnih lekara.


06.09.2021 u 07:29\nPučisti zarobili predsednika Gvineje, raspustili institucije i uveli policijski čas\nKONAKRI – Pripadnici oružanih snaga Gvineje, koji su izveli državni udar, zarobili su predsednika Alfu Kondea, proglasili raspuštanje svih institucija i uveli policijski čas u celoj zemlji. Oni su objavili i da će guvernere i načelnike regiona na tim pozicijama zameniti vojnici, javlja Beta. Vojnici su pozvali sve dosadašnje ministre i čelnike državnih institucija na sastanak danas u 11.00 po lokalnom vremenu u glavnom gradu Konakriju. Bilo čije nepojavljivanje biće smatrano pobunom protiv nove vlasti, navela je grupa vojnika koja je juče izvela državni udar. „Policijski čas je na snazi u celoj zemlji, od 20.00 večeras do sledećeg obaveštenja”, objavila je vojska.\n15.07.2021 u 19:00\nDan kada je narod rekao „ne” pučistima\nOd našeg specijalnog izveštača Sedam dana uoči obeležavanja petogodišnjice pokušaja državnog udara u Turskoj, Amine, profesorka prirodnih nauka u srednjoj školi u Istanbulu, prvi put je kročila u Muzej sećanja na 15. jul, otvoren na današnji dan 2019. godine na azijskoj strani grada na Bosforu. U kompleksu sačinjenom od zgrade muzeja, parka sa zasađenim stablima, koja simbolizuju 251 poginulog u propalom puču, skulpture u čijoj su unutrašnjosti ispisana njihova imena i džamije, Amine i njene dve prijateljice nisu ostale ravnodušne. To ne može biti niko kada gleda obuću žrtava poređanu po stepenicama, tenkom pučista pregaženi automobil, lične predmete ljudi koji su na današnji dan 2016. poginuli, dok se na ekranima muzeja smenjuju snimci drame na ulicama Ankare i Istanbula, gde su i goloruki\n19.06.2021 u 07:49\nNjUJORK- Generalna skupština Ujedinjenih nacija usvojila je danas rezoluciju kojom se osuđuje vojni puč u Mjanmaru i poziva na zabranu slanja oružja u tu zemlju. Rezolucija, koja je usvojena četiri meseca nakon što je vojska svrgnula s vlasti vladu Aung San Su Ći, koja se zajedno sa drugim političarima sada nalazi u zatvoru, nije pravno obavezujuća ali odražava međunarodnu osudu vojnog puča. Predlagači rezolucije nadali su se da će telo koje broji 193 članica jednoglasno usvojiti tekst konsenzusom, ali je Belorusija zatražila glasanje i jedina je glasala „protiv”. Rezolucija koja je rezultat višemesečnih pregovora članica UN, usvojena je sa 119 glasova „za”, dok je 36 zemalja bilo uzdržano. Ostalih 27 članica nije glasalo, prenosi Rojters. „Ne možemo živeti u svetu gde su vojni\n03.04.2021 u 09:16\nVojna hunta ukida internet i privodi novinare u Mjanmaru\nNEJPJIDO – Vladajuća vojna hunta u Mjanmaru ukinula je sve usluge bežičnog interneta do daljeg, što je pokušaj da se komunikacija i razmena poruka u zemlji stavi pod kontrolu. Demonstranti koji svakodnevno protestuju protiv vojnog puča od 1. februara koriste internet kako bi organizovali svoja okupljanja, a u petak je većina građana Mjanmara ostala bez pristupa internetu nakon što su telekomunikacione kompanije dobile uputstva od Ministarstva saobraćaja i veza da zaustave bežične internet usluge, prenosi Tanjug. Si-En-En navodi da izveštaji UN pokazuju da su uporedo sa zaustavljanjem protoka informacija snage bezbednosti u Mjanmaru privele desetine novinara, a takođe i građane koji su razgovarali sa medijima. Organizacija Hjuman rajts voč (HRV) saopštila je u petak da je tokom\nJANGON – Policija u bivšem drevnom glavnom gradu Mjanmara, Baganu, pucala je danas na demonstrante okupljene u znak protesta zbog vojnog puča, i nekoliko ljudi je ranjeno, javljaju očevici. Prema izveštajima ranjeno je najmanje pet osoba dok je policija pokušavala da rasturi proteste u Baganu. Sakupljene čaure pokazuju da je pucano bojevim mecima. Demonstracije protiv puča izvršenog 1. februara održane su danas i na drugim mestima u Mjanmaru uključujući u dva najveća grada Jangonu i Mandaleju, gde je policija takođe ispalila metke upozorenja i koristila suzavac, gumene metke i šok bombe, prenosi Beta. Bagan koji se nalazi u centralnoj oblasti Mandalej, na spisku je svetske baštine Uneska zbog više od 2.000 pagoda ili njihovih ostataka koji se još tu nalaze, a potiču iz perioda od\n08.02.2021 u 09:05\nPolicija Mjanmara intervenisala vodenim topovima\nNAJPJIDO – Policija je danas upotrebila vodene topove da bi rasterala hiljade demonstranata koji su protestovali u glavnom gradu Mjanmara Najpjidu protiv vojnog udara u kome je sa vlasti sklonjena i pritvorena premijerka Aung San Su Ći. Sve su glasniji i organizovaniji pozivi demonstranata građanima da se pridruže protestima i podrže kampanju građanske neposlušnosti protiv vojnog udara koji je izazvao i veliki broj negativnih reakcija širom sveta, prenosi Tanjug. „Mi, medicinski radnici, predvodimo ovu kampanji i pozivamo sve vladine službenike da se pridruže pokretu građanske neposlušnosti”, poručila je medicinska sestra iz državne bolnice u najvećem gradu Jangonu. Demonstracije održane tokom vikenda su najveće u poslednjih 14 godina, od 2007. godine kada su budistički kaluđeri\nKina stavila veto na izjavu Saveta bezbednosti o osudi puča u Mjanmaru\nNjUJORK – Kina je blokirala izjavu Saveta bezbednosti Ujedinjenih nacija kojom se osuđuje vojni puč u Mjanmaru. Diplomate su u utorak navele da je obnavljanje demokratije bio ključni element nacrta izjave pripremljene za Savet, zajedno sa osudom vojne akcije i pozivom na trenutno puštanje svih pritvorenih. Zajedničkoj izjavi bila je potrebna i podrška Kine, koja ima mogućnost stavljanja veta kao stalna članica Saveta bezbednosti UN, preneo je Tanjug. Uoči razgovora, specijalna izaslanica UN za Mjanmar Kristin Šraner snažno je osudila vojno preuzimanje koje je usledilo nakon što je vojska odbila da prihvati ishod opštih izbora održanih u novembru. Ona je rekla da je jasno da je „nedavni ishod izbora bila ubedljiva pobeda” stranke političke liderke Aung San Su Ći. Vojska\n13.11.2019 u 08:28\nSenatorka Anjes proglasila se predsednicom Bolivije\nLA PAZ - Bolivijska senatorka Henin Anjes proglasila se za vršioca dužnosti predsednika države, što je doskorašnji predsednik Evo Morales ocenio „državnim udarom” iz samonametnutog egzila u Meksiku. Anjes (52), desničarka i druga potpredsednica Senata, proglasila se za predsednicu iako u parlamentu nije bilo kvoruma, tvrdeći da je „neophodno stvaranje klime socijalnog mira” u zemlji pogođenoj političkom krizom od predsedničkih izbora krajem oktobra. „Želimo da što pre raspišemo izbore”, rekla je Anjes. Ona je na vlast došla nakon što su ostavke, nakon Moralesa, podneli i svi ostali naslednici predviđeni ustavom, što će reći potpredsednik države, predsednica i prvi potpredsednik Senata kao i predsednik parlamenta. Anjes je položila zakletvu u zgradi vlade, iako nije bilo nikoga ko


Održan info dan povodom konkursa „Evropski projekti saradnje“ | EUME\nNaslovnica Info Press info Održan info dan povodom konkursa „Evropski projekti saradnje“\nOdržan info dan povodom konkursa „Evropski projekti saradnje“\nU Ministarstvu kulture je danas, 18. septembra, održan Info dan povodom konkursa „Evropski projekti saradnje“ u okviru programa Kreativna Evropa.\nPredstavnici Ministasrtva kulture Ana Savjak i Gojko Daković održali su prezentaciju kojoj su prisustvovali brojni predstavnici različitih institucija iz oblasti kulture, koji su ujedno potencijalni aplikanti predstojećih konkursa.\nInfo dan koji je prvi put održan na Cetinju, bio je prilika da se aplikanti upoznaju sa ovim programom.\nPredstavnici Ministarstva kulture su govorili o poboljšanju kvaliteta aplikacija, kao i jačanju programsko-organizacionih kapaciteta institucija i organizacija kulture u Crnoj Gori.\nU prvom dijelu bilo je riječi o opštim uslovima i prioritetima ovog konkursa i, uopšte, programa Kreativna Evropa, sa posebnim osvrtom na potrebu za razvojem publike, prilagođavanje kulturnih i kreativnih sektora novim digitalnim tehnologijama i inovativnim modelima poslovanje.\nTakođe, budući da je jedan od programskih prioriteta i razvoj prekogranične saradnje kulturnih aktera u Evropi, prezentovani su modeli i mehanizmi umrežavanja koje nudi ovaj program Unije.\nNakon toga bilo je riječi o projektima podržanim iz ovog fonda u 2014. i 2015. koji su uspješno odgovorili na utvrđene programske prioritete, a uslijedio je i praktičan rad na projektnoj dokumentaciji, uz analizu aplikacionog formulara i unaprijeđivanje projektnih prijedloga učesnika koji su u fazi pripreme projekata.


Saša Krajnović - TomislavDjordjevic.com\nUvek korektan i poslovan\nU periodu u kojem sam radio sa gospodinom Tomislavom Đorđevićem, upoznao sam ga kao čoveka koji je ambiciozan, uspešan, zahtevan, sa bogatim iskustvom u poslovanju, čovek koji ima cilj i viziju.\nMoj odnos sa gospodinom Đorđevićem je uvek bio korektan i poslovan. Gospodin Đorđević je uvek bio dostupan i spreman za saradnju, spreman da sasluša i uvaži predloge i sugestije.\nZa vreme mog rada, od mene nikada nije traženo ili zahtevano da uradim bilo kakvu protivpravnu radnju, čak štaviše, traženo je da poštujem sve obaveze i rokove, kako prema državnim organima, tako i prema poslovnim partnerima.\nGospodinu Đorđeviću želim da se što pre okonča ova neprijatna situacija, kao i da što pre nastavi uspešnu karijeru.\nNovi Sad, 16.04.2011. godine\n2007-2009 Hotel Prag - generalni direktor\nDalje: Radivoje Nikačević


Lavrov: Čekamo objašnjenje od Vašingtona - Sputnjik Srbija\n20:49 20.06.2017 (osveženo 21:06 20.06.2017) Preuzmite kraći link\nMoskva i dalje od SAD čeka objašnjenja u vezi sa avionom sirijskih oružanih snaga oborenim u Siriji, izjavio je šef ruske diplomatije Sergej Lavrov nakon sastanka sa francuskim kolegom Žan Ivom le Drijanom.\n„Postoji mehanizam koji je sada zaista obustavljen nakon onoga što su učinile SAD, oborivši avion. Mi smo, kao što znate, preko Ministarstva odbrane zatražili da se razjasne detalji. Očekujemo da će to biti učinjeno“, rekao je Lavrov.\nAvijacija koalicije za borbu protiv DAEŠ-a na čelu sa SAD je u nedelju oborila sirijski borbeni avion u provinciji Raki, nakon što je letelica navodno bombardovala mesto u blizini položaja Sirijskih demokratskih snaga.\nDamask je saopštio da je sirijski avion obavljao zadatak protiv DAEŠ-a.\nLe Drijan je naglasio da Francuska namerava da se bori protiv terorizma zajedno s Rusijom.\n„Pre svega, Sirija. Imamo zajedničkog neprijatelja, a to su terorističke organizacije koje se pripremaju da iskoriste sirijsku teritoriju za organizovanje terorističkih napada na našim teritorijama i koje pripremaju buduće borce, na vojnom i na ideološkom planu. Smatramo da povratak stabilnosti treba da protiče kroz politički prelazni proces“, rekao je Le Drijan.\nOn je, takođe, naveo da su se naredbe za terorističke napade na francuskoj teritoriji davale iz Rake – prestonice DAEŠ-a u Siriji.\n„Sada se vode borbe za Mosul i za Raku. Već sma govorio o važnosti koju za Francusku ima oslobađanje Rake, jer su upravo iz Rake izdate naredbe za organizovanje terorističkih napada na francuskoj teritoriji“, rekao je Le Drijan.\nFrancuska ne teži izolaciji Rusije\nFrancuski ministar inostranih poslova je nakon sastanka sa Lavrovom izjavio da njegova zemlja ne teži ni ekonomskoj ni političkoj izolaciji Rusije.\n„Živimo na zajedničkom evropskom kontinentu, veoma bismo voleli da taj kontinent bude prostor saradnje“, rekao je Le Drijan i dodao da je sa Lavrovom razgovarao o zajedničkim naporima u zaštiti bezbednosti.\n„Za to je neophodno da se razumemo. Želeo bih da navedem da ne težimo izolaciji Rusije od Evrope, niti ka ekonomskom i finansijskom slabljenju Rusije. Spremamo se da radimo konkretno, pragmatično na rešavanju onih problema koji udaraju i po interesima Rusije, i po interesima Francuske“, rekao je francuski ministar.\nSergej Lavrov je istakao da je Rusija zainteresovana za normalizaciju odnosa sa Evropskom unijom, kao i da je Moskva spremna da se obnove mehanizmi međunarodne saradnje sa Francuskom.\n„Razgovarali smo kratko o trgovinsko-ekonomskoj saradnji. Prošle godine, posle naglog pada, trgovinska razmena je pokazala tendenciju rasta, a ta tendencija se nastavila i u prvim mesecima ove godine. Dogovorili smo se da doprinesemo daljim naporima u tom pravcu, utoliko pre što se na strani biznisa oseća istrajna zainteresovanost za dalju saradnju“, rekao je Lavrov.\nSirijske demokratske snage, međunarodna koalicija, izolacija, incident, saradnja, DAEŠ, Ministarstvo odbrane, Žan-Iv Le Drijan, Sergej Lavrov, Sirija, Francuska


Naslovna » Ah Neša (strana 560)\nU Klubu „Geca“ (Dobračina 30) do 6. januara biće otvorena izložna Tanje Rajković „Disko šteker“. Stvarnost prenaglašena bojom, isečci iz svakodnevnog života preoblikovani likovnim figurama duhova, majmuna ili samo simboličkih predmeta, naizgled naivno dotiču posmatrača slika Tanje Rajković. Svet stripa i crtanog filma sa elementima nemačkog ekspresionizma ipak preispituje vrednosti savremenog čoveka – od socijalne (ne)uklopljenosti, do simbola vere, moći …\nCentar za muziku Kolarčeve zadužbine u saradnji sa Fakultetom muzičke umetnosti organizovaće koncert porodice Ude (Uhde) iz Nemačke, u nedelju, 18. decembra od 11.00. Ulaz u Veliku dvoranu Kolarčeve zadužbine (Studentski trg 5) je besplatan. Članovi porodice Ude su pijanista Mihael, violončelistkinja Sanja (rođena Beograđanka) i njihova deca: Tatjana koja svira violončelo, Gabriel koji svira violu i Katarina koja svira …\nPage 560 of 636« Prvo...530540550«558559560561562\t»\t570580590...Poslednje »


Zastave Albanije i “OVK” u sjevernoj Kosovskoj Mitrovici - Glas Srpske\nSrna 06.12.2021 21:53\nBEOGRAD - U sjevernom dijelu Kosovske Mitrovice, u etnički mješovitom naselju Bošnjačka mahala, večeras su postavljene zastave Albanije i terorističke organizacije OVK, saopštila je Kancelarija Vlade Srbije za Kosovo i Metohiju.\nIz Kancelarije navode da je riječ o smišljenoj i opasnoj provokaciji čiji je cilj da izazove neodmjerenu reakciju srpskog naroda na sjeveru ove pokrajine, koji je teško stradao upravo od ruku terorista OVK.\nIako je, kako se ističe, izvršilac sakriven, slavljenje terorističke OVK ima svoj prepoznatljiv potpis i vodi do vlasti u Prištini.\n“Očigledna je namjera Aljbina Kurtija da ponovo podigne tenzije na severu Kosova i Metohije, izazove incidente i tako pokuša da skupi neki politički poen. To što Kurti nije dobrodošao u srpske sredine na Kosmetu, a sever pokrajine mu predstavlja svakodnevnu opsesiju, ne može kompenzovati ovakvim akcijama i kačenjem zastava terorističke organizacije u srpskim sredinama”, navodi se u saopštenju.\nIz Kancelarije za Kosovo i Metohiju poručuju da je jasno da Kurtija, očigledno, ne zanima dijalog i normalizacija odnosa, ali ga zanima novo rasplamsavanje tenzija kroz koje pokazuje još jednom pravo lice “ekstremiste preobučenog u odelo političara”.


"Sve za Vaše mališane" se bavi prodajom igračaka i to po veoma pristupačnim cenama\nAkcenat stavljamo na cenu i kvalitet proizvoda. Ljubazno ćemo Vas upoznati sa izuzetno širokim asortimanom igračaka iz naše ponude. Korisnim i praktičnim savetima pomoći ćemo Vam da odaberete pravi i primeren poklon za Vaše mališane.\nKontaktirajte nas i pomoci ćemo Vam da odaberete kreativnu, edukativnu, a pre svega bezbednu igračku za Vaše mališane.\nSve za Vase malisane facebook\nap vojvodina bazen. šator edukativne igračke igračke internet ljuljaške mobilni novi sad srbija sto stolice Sve za Vaše malisane


2017 - SECIT Security\nVažnost donošenja Akta o bezbednosti IKT sistema\n29/11/2017 17/09/2020 11:19 dr Igor Franc 6 minuta\nOvim zakonom se uređuju mere zaštite od bezbednosnih rizika u informaciono komunikacionim sistemima, odgovornosti pravnih lica prilikom upravljanja i korišćenja informaciono komunikacionih sistema i određuju se nadležni organi za sprovođenje mera zaštite, koordinaciju između činilaca zaštite i praćenje pravilne primene propisanih mera zaštite.\n15/11/2017 17/09/2020 16:24 dr Igor Franc 8 minuta\nNažalost, veoma često se neoprezno rukuje sa nalozima i lozinkama za pristup različitim sistemima, pa zbog toga želim da kroz ovaj članak skrenem pažnju na to. Ono što je još gore je to što korisnici ne koriste lozinke na pravi način, ali ni sistem administratori ne rade baš sve kako treba.\n08/11/2017 17/09/2020 11:27 dr Igor Franc 4 minuta\nPotrebno je ovde promovisati sigurnosne principe kojih se obično pridržavaju profesionalci u svakodnevnom radu kako bi i oni mogli da imaju od toga koristi. Ovde se pre svega misli na osnovne stvari, od politike lozinki pa do šifrovanja fajlova i sigurnog korišćenja e-mail-a.


Fair Share – Slobodna Muzika – Veća Korist Za Sve – o cenama\no cenama\tHomeUgovoro cenama\to cenama\nOdređene pojavne oblike muzike je moguće novčano vrednovati kao što su cene nosača zvuka, ulaznice za koncert, honorari za nastup ili produkciju dela i sl. Odrediva je i cena “muzičkih” prava jer se i njima može trgovati. Sa tim u skladu cene naših usluga se određuju pre svega neposrednim dogovorom, dok neke predlažemo na sledeći način:\nKORIŠĆENJE / DONIRANJE BAZE SLOBODNE MUZIKE\nSlobodna muzika nema cenu pa ni korišćenje Baze nema cenu. Registrovani korisnici Baze visinu naknade za korišćenje Baze određuju slobodno i samostalno, u skladu sa svojim mogućnostima i značajem koji slobodna muzika ima za njih. Registrovani korisnici slobodno određuju i period i mesto korišćenja Dela. Korisnicima koji naknade korišćenje Baze ili doniraju njenu izgradnju sa više od 1.000 RSD / 10 EUR mesečno odnosno 10.000 RSD / 100 EUR godišnje ili na neki drugi značaj način izdajemo pisanu Zahvalnicu – Potvrdu.\nPROIZVODNJA OPTIČKIH DISKOVA\nProizvodnja CD/DVD tiraža 1000 komada sa stadardnom opremom (providna kutija, booklet – 135 gramski kunstruck 4/4 ofset dvolist i poleđina, petobojna ofset štampa na disku, sa celofaniranjem ili vakumiranjem, pakovano u kutije od po 100 komada) – 650 EUR.\nZa veće tiraže cena proizvodnje (po disku) je srazmerno manja.\nOpremu izdanja različitu od standardne možete sami odabrati.\n“ZAŠTITA” DELA – CIP/ISBN/ISAN/ISRC/.. KATALOGIZACIJA\nKataloško evidentiranje dela/izdanja i/ili dodela kodova – 5,000 dinara\nNavedene cene su okvirna ponuda.\nKonačna cena i uslovi pružanja usluga određuju se neposrednim dogovorom.\nFair Share doo Beograd nije u sistemu PDV.


Najbolji , kvalitetan proveren od malinara, DEMON bušač za 1 poslužioca sa tri burgije cena 210 eura - ZA KUĆU I BAŠTU - KUPUJ IZ FOTELJE\nјануар 20, 2018 Infobenziski, bušač, kolje, malinjak, motor, motorni, rupa, rupač, voćnjak\nBenzinski bušač rupa za zemlju ili burgije za zemlju namenjeni su pripremi zemljišta odnosno bušenju rupa prilikom sadnje voća, postavljanja ograde, formiranja vinograda, malinjaka , drugih višegodišnjih zasadai itd. Dakle, motorni bušač rupa za zemlju osnovnu primenu nalaze u poljoprivredi i agrokulturnim radovima\nDizajniran za različite zadatke – od jednostavnog bušenja u tlu do sakupljanja uzoraka tla. Idealno za zemljane radove, odlično za bušenje rupa za ograde, drveće, grmlje i sjeme. Karakteriše ga izuzetno dobra izrada i kvalitet upotrebljenih materijala. Uključuje 3 burgije di.100,150,200mm izrađene od visokokvalitetnog čelika.\n– snaga motora: 5.2 KS –\nzapremina: 62 cm3 –\nhlađenje vazduhom –\nnivo buke: 112 dB –\ntežina: oko: 8.8 kg\n– o / min\n– mešavina goriva: 25: 1\nLisicarka powerplus 710 w NOVO cena 70 evra


Ruski ministar energetike Aleksandar Novak izjavio je danas da su sve članice Organizacije zemalja izvoznica nafte (OPEK) i proizvođači izvan naftnog kartela za to da se njihov globalni sporazum o smanjenju proizvodnje produži za još devet meseci pod istim uslovima dogovorenim prošlog decembra.\n"Svi su podržali generalni predlog da se sporazum produži za devet meseci. Danas će se održati sastanak OPEK-a na kojem ćemo to razmatrati. Ministarski odbor za nadzor nad sprovođenjem sporazuma (JMMC) posebno je preporučio ovu opciju dalje saradnje", rekao je Novak novinarima, a prenosi Rojters.\nOn je dodao da je višak proizvodnje nafte u svetu iznosio sa majem 750.000 barela.\nIranski ministar za naftu Bidžan Zanganeh takođe je poručio danas da će podržati produženje primene sporazuma na šest do devet meseci.\nBritanska agencija podseća da se Teheran ranije protivio politici koju zagovara rivalska Saudijska Arabija, navodeći da je Rijad vrlo blizak sa Vašingtonom.\nSjedinjene Države nisu članica OPEK-a i ne učestvuju u sporazumu o smanjenju pumpanja "crnog zlata". Međutim, Vašington je, posle uvođenja teških sankcija Iranu zbog nuklearnog programa tražio od Rijada da Saudijska Arabija poveća snabdevanje tržišta kako bi se nadoknadio manji iranski izvoz te sirovine.\nOPEK i njeni saveznici na čelu sa Rusijom smanjuju proizvodnju nafte od 2017. godine kako bi sprečili pad cena usled rastuće proizvodnje u Sjedinjenim Državama, koja je ove godine postala vodeći svetski proizvođač, pretekavši Rusiju i Saudijsku Arabiju.\nRuski predsednik Vladimir Putin je izjavio u subotu da se dogovorio sa Saudijskom Arabijom o produženju postojećeg smanjenja proizvodnje od 1,2 miliona barela dnevno, što je 1,2 odsto globalne tražnje, na period od šest do devet meseci - odnosno do decembra 2019. ili marta 2020. godine, podseća Rojters.\nMANJE "CRNOG ZLATA" Očekuje se da OPEK produži sporazum o "rezanju" proizvodnje\nOPEK i Rusija će pumpati manje nafte do marta 2020.


Medalje za smederevske karatiste – Semendria\nMedalje za smederevske karatiste\n24. maj 2016. SPORT – Proteklog vikenda u Nišu je održano prvenstvo Evrope u karateu, u organizaciji JKA Shotokan federacije Srbije.\nKarate klub „Smederevac“ je nastupao sa 6 takmičara, i ostvario izvanredan uspeh. Od 6 učesnika, 4 je plasirano u prvih 8, od kojih se čak troje našlo na pobedničkom postolju: Marija Krstić, bronzana medalja borba tim devojke 14-15 godina, Aleksandar Živanović, bronzana medalja kate pojedinačno, dečaci 17 godina, Aleksandar Grujić, 4.mesto kata tim, dečaci 12-13 godina.\nTreba napomenuti da su Mihajlo Petrović u borbama i Aleksandar Grujić u katama izgubili u meču za medalju, obojica preglasavanjem sudija posle nerešenih rezultata, što je takođe uspeh.\nOvaj uspeh je zaista veliki ako se uzme u obzir da su učestvovale reprezentacije zemalja Rusije, Nemačke, Engleske, Češke, Mađarske…koje inače neguju najkvalitetniji karate u mlađim selekcijama u Evropi.\nGrad Niš je bio pokrovitelj organizacije turnira i omogućio da održana manifestacija svrsta Srbiju u odlične organizatore Evropskog prvenstva, kao što su to prethodnih godina bile Holandija, Nemačka, Češka…\n« Smederevo spremno za turističke brodove\nČetvoro strelaca „Smedereva“ u trećem kolu Kupa Srbije »


Zorana Mihajlović brani uhapšenog državnog sekretara iz njenog ministarstva: Nije kriv! - Novinar.rs\n“Svi zaposleni u Ministarstvu i ja u svakom trenutku stojimo na raspolaganju za pružanje svih potrebnih informacija”, poručila je ona.\nZorana Mihajlović brani uhapšenog državnog sekretar iz njenog ministarstva: Nije kriv!\nPet osoba, među kojima je i Miodrag Poledica, državni sekretar u Ministarstvu građevinarstva, saobraćaja i infrastrukture, uhapšeno je u nastavku predistražnog postupka u vezi sa zloupotrebama u “Infrastrukturi železnice”. Hapšenje je usledilo po nalogu Tužilaštva za organizovani kriminal posle višemesečnog predistražnog postupka, navodi se u saopštenju Tužilaštva.\nIlustracija, Pixabay, Instagram\nSredinom januara direktor “Infrastruktura železnica” Miroljub Jevtić uhapšen je sredinom januara zbog primanja mita.Tabloidi su posle hapšenja objavili da je Jevtić tokom saslušanja izjavio da je u korupciju umešana bila i ministarka Zorana Mihajlović, što je ona demantovala.\nPosted in HRONIKATagged #HAPŠENJE #MINISTARSTVO GRAĐEVINARSTVA #MIODRAG POLEDICA #ZORANA MIHAJLOVIĆ\nTrampovi "dilovi" na Balkanu i Balkan kao poligon za vežbu Bele kuće


Nakon odluke rumunskog premijera Florina Citua da izbaci ministra pravde Steliana Jona (USR-PLUS), koga je optužio da je „ucenjivao rumunski narod“ blokirajući neke razvojne planove, ova zemlja je ponovo ušla u krizu Vlade.\nUSR-PLUS je kasno sinoć nakon burnog sastanka najavio da njeni ministri neće podneti ostavku i da će zatražiti ostavku premijera Florina Citua. Druga opcija je predlog da se glasa o poverenju Vladi.\nNešto pre podne, Politbiro Liberalne partije (PNL) sastao se putem telekonferencije na zahtev Cituove grupe da odluči o koracima koje treba preduzeti. Grupa oko premijera smatrala je da je Citu bio u pravu što je otpustio Steliana Iona. Nedavno je objavljeno da je svih 54 lidera PNL-a podržalo Citua na sastanku kojem nije prisustvovao Ludovik Orban. U stvari, u to vreme Orban je davao izjave novinarima.\nNakon toga, predsednik zemlje, Klaus Iohannis, potpisao je dekret o izbacivanju Steliana Iona.\nRanije su politički izvori rekli Hotnews -u da će “ako predsednik potpiše ukaz, vladajuća koalicija jednostavno biti raznesena i nema povratka”.\nS druge strane, predsednik PSD-a Marcel Ciolacu pozvao je USR-PLUS da „napusti balet“ i najavio da prikuplja potpise za izglasavanje nepoverenja.\nU logoru UDMR vlada tišina. Kelemen Hunor otputovao je u Kluž na predstojeći Kongres sindikata. UDMR je stala na stranu Florina Citua, argumentujući potrebu da se odobri program „Anghel Saligni“, što je zvanični razlog zašto je Stelian Ion izbačen iz vlade.\nDužnosti ministra pravde privremeno obavlja ministar unutrašnjih poslova Lucian Bode.\nJučerašnji sastanak vlade prekinut je zbog premijerove odluke da na dnevni red uvrsti investicioni program „Anghel Saligni“ vredan 50 milijardi leja. Rukovodioci PSR-PLUS-a ljutito su zapretili da će podneti predlog za izglasavanje nepoverenja ako se predlog zakona podnese, žaleći se da potrebna mišljenja, uključujući i mišljenje Ministarstva pravde, nisu izdata.\nSvrgnuti ministar Stelian Ion rekao je da je dobio samo jedan primjerak uredbe za program “Anghel Saligni” zbog kojeg je izbila kriza i za “grešku” okrivio Ministarstvo razvoja. Razlog je to što je ministarka za razvoj Cseke Attila izjavila da je original poslan Ministarstvu pravde 25. avgusta. Ion je takođe rekao da bi mišljenje o ovom investicionom programu bilo prilično negativno.\nNakon svrgavanja Iona, USR PLUS je objavio da povlači političku podršku Florinu Citu, koga je okrivio za političku krizu, i rekao da će stranka, ako propadnu razgovori unutar vladajuće koalicije o izboru novog premijera, podržati predlog da se izglasa nepoverenje Vladi.\nSa svoje strane, Stelian Ion je danas rekao da su “nevidljivi ulozi” reorganizacije povezani sa tekućim procesom imenovanja osoba na najvišim tužilačkim funkcijama. Kako je rekao, dobio je “signal” da “nije u redu” da on koordinira proces odabira kandidata za mesta ovih tužilaca, već neko drugi, “kako bi se ishod unapred znao” .\nSinoć, kada je postalo poznato rešenje o smeni, Stelian Ion je objavio spisak tužilaca koji su se prijavili na konkurs za vodeća mesta u DNK i DIICOT -u, uključujući i onaj glavnog tužioca DIICOT-a. Proces bi trebalo da se završi 15. septembra, a predsednik Iohannis će poslati svoje predloge za ta mesta.\nNa pitanje novinara, Stelian Ion je odgovorio da se “ne radi o određenoj stranci, već o načinu diskusije”.\nZa mene se ovaj proces mora odvijati transparentno, uz saradnju institucija, uz dijalog koliko zakon dozvoljava i na kraju dovesti do predloga, koje će prihvatiti predsednik, koji ima poslednju reč u prihvatanju Odeljenja za sudije“, rekao je ministar pravde, upućujući poruku sudijama da nikada ne prihvataju „političke signale bilo koje vrste u svom poslu“.\nU toku je proces odabira osam upražnjenih rukovodećih mesta u državnom tužilaštvu, DIICOT -u i DNK. Pozicija šefa DIICOT -a bila je upražnjena od septembra 2020. godine, kada je Giorgiana Hosu bila primorana da podnese ostavku nakon što je njen suprug, bivši policajac Dan Hosu, osuđen na tri godine uslovno u predmetu Carpatica Asig.\nIntervju sa kandidatima će biti održan od 6. do 9. septembra. Predlozi Ministarstva pravde će se zatim poslati Vrhovnom sudskom savetu na mišljenje, pre nego što se pošalju predsedniku Iohannisu na potpis.\nDrugi kandidat za predsednika PNL -a, predsednik parlamenta Ludovik Orban na konferenciji za novinare izneo je svoj stav o krizi Vlade koja je izbila nakon smene ministra pravde Stelian Iona.\nIzmeđu ostalog, on se osvrnuo na koaliciju formiranu komplikovanim pregovorima, „sa ciljem da zemlju spasi iz kandži PSD -a“ i koja se obavezala na četiri godine rada u korist građana i zemlje.\n„Danas smo u političkoj situaciji u kojoj niko neće ostvariti profit, ni premijer Citu, ni USR PLUS, niti bilo koja druga politička formacija koalicije. (…) Ne možemo upravljati ako Vladin program ne podržava nijedna politička formacija koja je potpisala sporazum. Svaki odlazak iz koalicije mogao bi dovesti do gubitka većine,” rekao je Orban. /ibna


Američka NVO "brine" zbog novog Grenelovog imenovanja\nAmerička NVO „brine“ zbog novog Grenelovog imenovanja\nTanjug 23. februara 2020. 15:18\nNJUJORK – Neprofitna američka organizacija „ProPublica“, sa sedištem u Njujorku, ocenjuje, povodom imenovanja Ričarda Grenela za v.d. šefa Nacionalne obaveštajne službe SAD, da bi on mogao da bude izložen ucenama zbog ranijih konsultantskih poslova, koje je obavljao pre nego što je angažovan u administraciji SAD.\nOva istraživačka mreža, koja je inače dobila pet Pulicerovih nagrada, navodi da je Grenel svojevremeno radio kao konsultant za moldavskog političara Vladimira Plahotnjuca, kojeg su SAD kasnije optužile za korupciju.\nGrenel je, kako se navodi, jedno vreme bio vlasnik konsultantske firme za javne poslove „Capitol Media Partners“.\n„ProPublica“ tvrdi, pozivajući se na finansijske izveštaje koje je Grenel podneo kada je postao ambasador, da je jedan od klijenata te firme bio Artur Finkelštajn, sada već preminuli republikanski politički konsultant, čiji su klijenti bili i premijeri Izraela i Mađarske, Benjamin Netanijahu i Viktor Orban, a Grenel je, prema neimenovanoom izvoru, radio kao medijski konsultant za klijente u istočnoj Evropi, među kojima je bio Plahotnjuc.\nU članku, koji potpisuje Ajzak Arnsdorf, navodi se da je Plahotnjucu zabranjeno da uđe u SAD, u skladu sa sankcijama protiv korupcije, koje je prošlog meseca uveo Stejt department.\nKako navodi autor, pozivajući se na snimke i intervjue, Grenel, koji je i američki ambasador u Nemačkoj i specijalni izaslanika predsednika Donalda Trampa za pregovore Beograda i Prištine, napisao je 2016. godine nekoliko članaka u kojima je, kako kaže, branio Plahotnjuca, a nije to registrovao u skladu sa Zakonom o registraciji stranih agenata (FARA), kojim se to uglavnom zahteva od ljudi koji u SAD obavljaju neki posao u ime stranih političara.\nReč je, dodaje se, o istom zakonu koji su bivši menadžer kampanje predsednika SAD Donalda Trampa, Pol Manafort, i bivši zamenik menadžera kampanje Rik Gejt, prekršili.\nNije, međutim, jasno, napominje „ProPublica“, da li su ti članci direktno bili deo Grenelovog plaćenog konsultantskog rada za Plahotnjuca.\nOrganizacija prenosi i navode advokata u pravnoj firmi „Caplin & Drysdale“ Metju Sandersona, koji daje savete ljudima o tome kako da postupaju u skladu sa FARA, da bi, prema tom zakonu, neplaćen rad takođe morao da bude prijavljen, ukoliko je njime rukovodio ili od njega imao korist strani političar.\nS druge strane, Krek Igl, advokat u firmi „Arent Fox“, koji je, kako je naveo, na pitanja „ProPublica“ odgovorio u ime Grenela, ukazao je da Grenel nije morao da se registruje u skladu sa zakonom FARA, „jer nije radio prema instrukcijama strane vlasti“.\nIgl kaže da Grenel nije bio plaćen da napiše te priče i da nije radio ni za koga, sem za sebe, kao i da se „zalagao za ideal prozapadne političke stranke, koja se pojavila“.\n„ProPublica“ navodi da bi neprijavljen rad za stranog političara obično predstavljao problem za svakoga ko se prijavi za pravo na pristup poverljivim informacijama ili za posao u američkoj obaveštajnoj službi, jer bi to moglo da učini osobu podložnu stranom uticaju ili ucenama.


Pušilin: Jedinice DNR dobile naređenje da poštuju prekid vatre - 05.03.2022, Sputnik Srbija\nPušilin: Jedinice DNR dobile naređenje da poštuju prekid vatre\nJedinice DNR dobile su naređenje da poštuju prekid vatre, rekao je lider DNR Denis Pušilin. 05.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odisi“ (odysee.com).Ranije je Ministarstvo odbrane Rusije saopštilo da je Rusija proglasila primirje radi izlaska civila iz Marijupolja i Volnovahe od 10.00 po moskovskom vremenu.Prema njegovim rečima, ukrajinski nacionalisti možda neće poštovati naređenja prekidu vatre i humanitarnim koridorima, te da postoji rizik da će proces biti poništen.Prema njegovim rečima, žitelji Marijupolja nisu obavešteni o humanitarnom koridoru, a u DNR ulažu sve moguće napore da civili dobiju tu informaciju„Informaciju o humanitarnim koridorima je krajnje teško dostaviti, ali mi već treći dan intezivno pokušavamo da na sve moguće načine, preko raznih mesindžera i drugih informacionih kanala javimo civilima da postoji humanitarni koridor“, rekao je Pušilin.On je dodao da je u petak humanitarnim koridorom iz Marijupolja izašla samo jedna porodica od petoro ljudi. „Oni su uspeli bukvalno čudom da se provuku, da izbegnu nacionaliste i da izađu tim humanitarnim koridorom“, rekao je Denis Pušilin.\nkriza u ukrajini, dnr, denis pušilin, mariupolj, humanitarni koridor\n09:18 05.03.2022 (Osveženo: 10:35 05.03.2022)\n© Sputnik / Konstantin Mihalьčevskiй / Uđi u foto-galerijuLider Donjecke Narodne Republike Denis Pušilin\nJedinice DNR dobile su naređenje da poštuju prekid vatre, rekao je lider DNR Denis Pušilin.\nRanije je Ministarstvo odbrane Rusije saopštilo da je Rusija proglasila primirje radi izlaska civila iz Marijupolja i Volnovahe od 10.00 po moskovskom vremenu.\n„Naše jedinice su dobile sve relevantne komande o prekidu vatre, ali do sada nijedna osoba nije prošla humanitarnim koridorom“, rekao je Pušilin za televizijski kanal „Rusija 24“.\nPrema njegovim rečima, ukrajinski nacionalisti možda neće poštovati naređenja prekidu vatre i humanitarnim koridorima, te da postoji rizik da će proces biti poništen.\nPrema njegovim rečima, žitelji Marijupolja nisu obavešteni o humanitarnom koridoru, a u DNR ulažu sve moguće napore da civili dobiju tu informaciju\n„Informaciju o humanitarnim koridorima je krajnje teško dostaviti, ali mi već treći dan intezivno pokušavamo da na sve moguće načine, preko raznih mesindžera i drugih informacionih kanala javimo civilima da postoji humanitarni koridor“, rekao je Pušilin.\nOn je dodao da je u petak humanitarnim koridorom iz Marijupolja izašla samo jedna porodica od petoro ljudi. „Oni su uspeli bukvalno čudom da se provuku, da izbegnu nacionaliste i da izađu tim humanitarnim koridorom“, rekao je Denis Pušilin.\nGranatirani Donjeck i Lugansk, ponovo se otvaraju humanitarni koridori u Marijupolju\n6 Mart, 07:28


OK “Vitez” – ŽOK “Bosna” Kalesija 3:0 – Radio Vitez\nJučer je Odbojkaški klub “Vitez” iz Viteza odigrao utakmicu trećeg kola Superlige FBiH za žene u sezoni 2018./2019. protiv ekipe ŽOK „BOSNA“ iz Kalesije i kao domaćini zabilježili su pobjedu od 3:0 u setovima.\nUtakmica je bila prilično dinamična, jer su se gošće grčevito branile pa su domaće igračice za svaki poen morale uložiti priličan trud. Međutim, prednost koju su imale po setovima nisu ispuštale do samoga kraja, te su tako ostvarile pobjedu koja ih ostavlja na vrhu ljestvice poretka.\nSljedećeg vikenda seniorke OK “Vitez” igraju utakmicu u gostima kod ŽOK „Gračanica“ iz Gračanice.\nUz ovu najavu, OK “Vitez” zahvaljuje svim ljubiteljima sporta i odbojke koji su bili u Gradskoj sportskoj dvorani i tako dali podršku djevojkama u ostvarivanju ove pobjede.\nPrevious ArticleMARKO TOLJA: Premijera novog spota za baladu “Na dnu ljubavi”Next ArticleSimptomi meningitisa – zašto je važno na vrijeme ih prepoznati


Krajinović možda zaigra u Nišu na meču Dejvis kupa Srbija – SAD | Belle Amie\n[VIDEO] Koncert mladih talenata u sali Simfonijskog orkestra\n[VIDEO] Bespovratnim sredstvima do ruralnog razvoja\nKrajinović možda zaigra u Nišu na meču Dejvis kupa Srbija – SAD\n13:48, 25. 01. 2018 >> 13:50 Urednik Niš, Sport, Tenis 0\nNaš Dejvis kup reprezentativac, Filip Krajinović, možda će nastupiti na meču protiv selekcije Amerike koji se igra u Nišu od 2 do 4. febrara. Krainović koji se povredio pred sam početak seone, izašao je na teren I počeo pripreme.\n„Srce mi kaže Srbija, a bol još uvek koči. Iako povreda nije sanirana, stao sam danas na teren i krenuo sa prvim treninzima, jer možda ipak uspem da se oporavim i spremim za meč sa Amerikancima. Od septembra mislim o tom meču, velika želja mi je bila da igram pred niškom publikom, u Čairu i desilo se šta se desilo. Nada me ne napušta i ja još uvek verujem da ću ugledati i doživeti vatrenu publiku kakvu samo Niš ima“ – kaže 36. na svetu Filip Krajinović.\nSelektor Dejvis kup tima Srbije Nenad Zimonjić prema propisima ITF-a (Međunarodne teniske Federacije), kao i njegov kolega, selektor SAD Džim Kurijer saopštili su spisak igrača na koje računaju u meč pod svodovima niškog Čaira. Ipak, tim koji su nominovali mogu da promene, a imaju pravo izmene dva igrača sve do sat vremena uoči žreba koji je na programu 1. Februara. To znači da se, ukoliko se oporavi i pripremi, Krajinović može naši na terenu u susretu sa gostima iz SAD.\n„To je moja želja, zato sam i stao danas na teren, zato ću i dati sve od sebe narednih dana da se oporavim i pripremim koliko god mi to bude telo dozvolilo, posebno ahilova tetiva koju sam povredio, a za koju su mi rekli lekari da će mi trebati dug oporavak. Ja verujem u suprotno, verujem da ću ipak izaći na teren protiv Amerikaca i da će Srbija pobediti“ – zaključio je Dejvis kup as Srbije Krajinović.